text:
-
Campeon di futbol di Sint Martin y Aruba ta topa diasabra awor
Diasabra awor dia 17 di september Arubaanse Voetbalbond, AVB, ta organisa e prome “Exchange of the Champions”, unda cu e campeon...
-
FIFA di bishita na Aruba pa yuda AVB adapta su statutonan
Recientemente FIFA tabatin 2 ehecutivo di bishita na Aruba pa yuda Arubaanse Voetbal Bond (AVB) adapta su statutonan. Manera ta conoci,...
-
Clubnan di futbol ta participa na “Club Licensing Program”
Arubaanse Voetbal Bond (AVB) hunto cu FIFA y CONCACAF recientemente a organisa un sesion di informacion pa tur club di futbol...
-
Britannia, RCA, Dakota y Nacional/Washington lo lucha pa e trofeo di campeon
Diasabra awor “Playoff 2015-2016” ta start den Stadion Guillermo Trinidad E cuater ekiponan di futbol cu lo bataya cu otro...
-
AVB y FIFA a presenta training special pa refereenan
Recientemente a tuma luga na Aruba un asina yama RAP (Referee Assistant Program) training pa refereenan di Aruba. E curso ta...
-
FIFA yudando AVB pa yega na miho maneho financiero
Anthony Croes di Plus Accountant tin un trayecto di no menos cu 25 aña caba controlando bukinan di companianan grandi y...
-
Nos ekipo nacional di futbol a bataya fuerte riba tereno
Un multitud grandi a gosa di e wega entre Aruba y St. Kitts cu a tuma luga durante e weekend di...
-
Rini Coolen satisfecho cu preparacion di e ekipo nacional di futbol Awe nan ta hunga na Antigua
Bondscoach Rini Coolen a yega Aruba y cu esaki a cuminsa training y e parti selectivo entre e hungadonan pa asina...
-
Seleccion di Aruba a sali bon prepara pa Caribbean Cup na Antigua
Despues di bastante anticipacion y specialmente hopi preparacion, diamars mainta e seleccion di futbol di Aruba a sali pa Antigua pa...
-
Ronald Gomez ta mira e positivismo den e coachnan di Hulanda
E seleccion di futbol di Aruba ta bon prepara pa su weganan, asina Ronald Gomez a comparti. Formando parti di e...


c: text/html

text:
Minister Dangui Oduber
Turismo crusero tambe ta recuperando! Pa luna di november ta spera 31 calls!
ORANJESTAD – Minister di Turismo y Salud Publico sr. Dangui Oduber ta anuncia cu den luna di november Aruba ta spera 31 calls di barconan crusero. Esaki ta un subida substantial di locual a spera inicialmente den luna di november. E mandatario a señala cu inicialmente entre lunanan november y december Aruba tabata spera 18 calls y awor den november so tin 31 calls cu ta confirma.
Schedule di barco crucero den luna di november 2021 a conoce un aumenta significante di 22 calls mirando cu den oktober lo tin 9 calls. Minister Oduber ta splica cu Ministerio di Turismo, APA y ATA ta keda traha na un manera pro-activo pa sigui acerca mas linea crucero pa bin Aruba, tambe pa splicanan kico e situacion ta na Aruba. Na mes momento lo comparti tambe e protocolnan cu lineanan crucero lo mester sigui. Minister Oduber contento di mira cu e turismo crusero tambe ta recuperando.
Despues di un temporada scur pa nos turismo crusero, awor poco poco esaki tambe pronto lo yega 100% di recuperacion. Gobierno ta haci hopi esfuerso pa cruceronan por ta bek na Aruba. Den november lo ta yegando barconan crusero di diferente linea crusero. E siguiente linea cruseronan cu lo ta yegando ta:
- Celebrity Cruises
- Royal Caribbean Cruise lines
- Carnival Cruise Lines
- TUI Cruises
- AIDA Cruises
- Princess Cruises
- Marella Cruises
- MSC Cruises
- Holland America Line
- Windstar Cruises
- Azamara Cruises
Aruba tawata e prome destinacion pa e cruceronan. Cu esaki Aruba ta continua su recuperacion di nos turismo crucero. Sigur esaki ta crea oportunidadnan pa nos economia, pa e cuponan di trabou, pa tour operators, pa taxistnan, pa restaurantnan y tiendanan di retail.
Minister Dangui Oduber ta contento di mira cu e turismo crusero tambe ta recuperendo mescos cu e bishitantenan stayovers, superando e proyeccionnan. Aruba ta progresando y manera nos a bisa den campaña, nos pais lo prospera bek.

robotstxt: allowed

filter: keep


text:
ORANJESTAD – Departamento di Impuesto ta participa cu diabierna awor, dia 10 di december 2021, su oficinanan lo ta cera henter dia en conexion cu un dia di reflexion interno.
Esaki ta nifica cu diabierna awor lo no tin servicio na publico tanto na oficina principal na Camacuri como na MFA Noord, MFA Paradera, MFA Santa Cruz, MFA Savaneta y nos oficina na Postkantoor San Nicolas.
Departamento di Impuesto ta pidi tur contribuyente pa tuma nota di e participacion aki pa evita cualkier inconveniencia. Dialuna, dia 13 di december 2021, Departamento di Impuesto lo ta habri bek y tur servicio lo continua manera custumber.
Departamento di Impuesto ta cera diabierna awor
ORANJESTAD – Departamento di Impuesto ta participa cu diabierna awor, dia 10 di december 2021, su oficinanan lo ta cera henter dia en conexion cu un dia di reflexion interno.


text:
Diferente hende a manda esaki pami awe kaba.
Mi ta komprend├ę boso preokupashon, pero keda trankil.
Ta bon pa bo sa ku e asuntu di lista di desishon a keda trata kaba, i for di inisio mi a informá ku transparensia ta mi kuki. Dus pa publiká un lista di desishon nan sigur lo no ta problema.
Loke mi a agreg├í aserka na e petishon aki ta, pa tur komishon i no solamente e komishon dom├ęstiko publik├í un lista.
Komo ku esaki ta algu interno, nos tabata trate interno tambe. Pero pa evit├í ku nos ta drenta un siman nobo di spekulashon mi ta kompart├ş esaki ku bo tambe.
E parti di bai korte manera mi a komprend├ę no ta riba e publikamentu di lista di desishon.
Si ta pa esei mes, e lo ta obsoleto mirando ku ya a disid├ş ku e lista ei ta bai w├▓rdu publik├í. Loke mi a komprend├ę ta ku ke bai korte pa wak ken por nombra personal den e aparato p├║bliko di parlamento. Si ta e komishon dom├ęstiko manera a sosod├ę semper ├▓f no.
Riba su mes baimentu di korte no mester spanta niun hende. E no ta kontra e persona, den e kaso aki ami komo presidente, sino pa ha├▒a klaridat.
Si tin algu ku mi a ripara entre huristanan ta e diferente interpretashon ku tin entre nan mes. Ami no a skohe e kaminda di korte pa ha├▒a klaridat, mi a skohe pa laga hurista nan ku no tin interes den e asuntu aki duna un konseho, ku nos tur ta pendiente di dje.
Lo mi tene bo inform├í di e desaroyo aki, prom├ę ku bo w├▓rdu bombardi├í ku un dosis di b├▓mb├▓shi i spekulashon e siman aki tambe.
Ta bon pa bo sa tambe ku e komishon dom├ęstiko di parlamento ku mi ta presid├ş, ta konsist├ş di tantu miembro di oposishon komo koalishon. Diskushon nan ku tuma luga eiden, pa lei tin un karakter sekreto.
Naturalmente tur hende tin nan manera di hasi politika, i mi ta respeta esei.
Loke ta importante pa mi ta pa nos no trese intrankilidat inesesario den nos komunidat. Nos tin hopi reto ku ta rekeri tur nos atenshon.


text: KRALENDIJK – Francel “Pandjuwa” Celestijn a kumpli un aña mas di bida djasabra último. El a selebrá e dia huntu ku “Formashon Musikal Krioyo” (FMK), e agrupashon musikal di hóbennan ku el a forma musikalmente. Durante presentashon di e grupo riba esenario e anochi, e aktividat di “Taste of Bonaire”, e muchanan a sorprendé i yam’é riba esenario pa felisit’é. Nan ta hopi orguyoso di nan lider. “Pandjuwa” a presentá riba esenario pa esnan presente tuma nota di e persona kende ta direktor musikal di FMK. “Pandjuwa” a menshoná ku el a plania pa selebrá su fecha natal huntu ku e grupo e anochi.


text:
Souax Gill’s Sport ayera a saka sla bèk riba The Finghting Team, ora ku ela gana 1 pa 0. Fuera ku Souax a laga e tim kontrali den tereno, ela forsa tambe un wega desisivo den e semi final di Liga MCB-CSB den sòfbòl femenino fast pitch.
E semi final a sigui den Sabana Ballpark. E fanatikonan ku a haña kaminda pa stadion di Richard ‘Chati’ Constancia tabata testigu di un tremendo wega.
Despues ku djadumingo The Fighting Team a laga Souax den tereno ku skor di 3 pa 2 pa asina pika dilanti den e seri di mihó di tres wega, Souax ayera a paga The Finghting Team ku mesun formula lagando esaki tambe den tereno ku skor minimo di 1 pa 0.
E di dos wega dje semi final entre e dos timnan a yega di shete inen empatá na 0 kareda. Den e último entrada aki Ivaniela Belfor ta bati hit pa left field i despues yega segunda base riba wild pitch. Despues Tanusi Delando ta bati roletaso pa short stop ku ta tira malu pa primera base i asina duna Melfor kore te home pa skor e úniko kareda dje wega i paga lus pa The Fighting Team.
Souax Gill’s Sport tabatin 1 kareda riba 3 hit i 2 eror. Picher ganadó tabata J’Dah Girigorie, miéntras ku Ivaniela Belfor tabatin un anochi perfekto na bate. Ela dal 2 hit den 2 turno (2-2)
Pa The Fighting Team 0 kareda, solamente 1 hit i 2 eror. Libis Hurtado Payares tabata e picher pèrdèdó. E hungadónan ku mihó bate tabata Sovienca Calmera i Gianinna Petrona. Tur dos a bati 1 hit den 3 turno (3-1).
E wega desisivo entre e dos timnan ta djabièrnè aki. Esaki ta tuma lugá den Sam Bunting Ballpark den Brievengat i ta kuminsá mitar di 8 anochi. Ganadó dje wega aki ta pasa pa final kontra di Pichingolo Nissan.


text:
Het is weer hoog tijd om een van onze vele talentvolle ABC’ers in the spotlight te zetten. Ditmaal gaat alle aandacht naar Kevv.. Kevv. zet als jonge zanger en producer grote stappen in zijn muziekcarrière en maakt nu al mooie hits. Geniet hieronder van 4 liedjes in het Papiamentu van hem terwijl je oefent met woordjes, zinnen en je singing skills. Vergeet niet om Kevv. op Youtube en Spotify te volgen om meer liedjes van hem te ontdekken!
1. Kevv. – Basilá riba mi
Hende lo keda hende
Mi tin ku wak pa mi ta felis
Bo ke papia, wèl …
Hende lo keda hende, papia sin fin
Mi tin ku wak pa mi ta felis
Bo ke papia, wèl,
Basilá riba mi, basilá riba mi
Si bo n’ por laga mi na pas
Djis no bin hasi nada di mas
Bo ke papia, wèl,
Basilá riba mi, basilá riba mi
Ai, si mi hasi bon, hasi malu
Hende lo keda papia mesun kos
Pero m’a ripará mi tempu ta karu
Ai djis pakiko lo mi gast’é ku bo
Djis keda reklamá, oh oh
Ta mi bida e ta, oh oh
Para wak, oh oh
Ku fe un dia lo mi keda kla
Hende lo keda hende, papia sin fin
Mi tin ku wak pa mi ta felis
Bo ke papia, wèl,
Basilá riba mi, basilá riba mi
Si bo no por laga mi na pas
Djis no bin hasi nada di mas
Bo ke papia, wèl,
Basilá riba mi, basilá riba mi
Bo n’ ta duna mi ni un chèns, nò nò
Pa mi yega einan kaminda un dia lo mi ke ta
Pasobra mi n’ por dal ni un stap, nò nò
Sin bo kritiká
Asina laf bo bida mes ta
Ku bo ta stret riba mi
Wak riba mi
Kada dia bo ta kana
Fake riba mi
Pa bo daña mi style, kill tur mi vibe
N’ ta mihó bo djis legumai?!
Hende lo keda hende, papia sin fin
Mi tin ku wak pa mi ta felis
Bo ke papia, wèl
Basilá riba mi, basilá riba mi
Si bo n’ por laga mi na pas
Djis no bin hasi nada di mas
Bo ke papia, wèl,
Basilá riba mi, basilá riba mi
2. Kevv. – Hende
M’a mira hende bòltu kara manera nada riba mi
M’a mira hende bòltu kara manera nada riba mi
Asina un smail riba bo kara, ma bo plannan ta skondí
Pone mi duda den esnan ku stret m’a yama ser kerí
Pone mi baha fo’i mi kaya kue bo ruta preferí
Anto m’a tuma e chèns di pone mi konfiansa den bo man
Pero e fayonan di awe ta enseñansa pa mañan
Anto a siña di mi fout, at least esei m’a ripará
Pasó tin hopi konosí pero tiki sa ta ken mi ta
M’a kis pa drai ku esnan ku sí ke mi bon
Esnan ku semper a show me love
Pa mi n’ ta mi so, nò
I aworakí sí m’a sluit mi kren
Pa tur manera bo
I asina mi ta mihó, mihó, mihó
Pero b’a habri mi wowo
I awó mi por wak
Tur esnan ku stima mi
Tur esnan di bèrdat
M’a siña laga pa tempu
I no kansa kabes
Mi sa ku tempu ta duna
I tempu mes ta kit’é
B’a bisa sòri, den sòri
Pero bo sòri ta fake
M’a sinta wòri ku e kos akí
Turesten bo bida ta great
Si b’a hasié(le) p’e money
T’e money mes t’e mistake
Awó bo suerte ta bòltu
B’a bòltu wak ku mi n’ t’ei
Pasó m’a kis pa drai ku esnan ku sí ke mi bon
Esnan ku semper a show me love
Pa mi n’ ta mi so, nò
I aworakí sí m’a sluit mi kren
Pa tur manera bo
I asina mi ta mihó, mihó, mihó
3. Kevv. – Si bo stima mi
Tantu tempu nos a pasa huntu
Sin nunka kuminsá
Tantu kos ku nos a pasa aden
Kon mi por lubidá
Turesten bo no ‘na mi e señal, no
Pa mi por ‘na bo amor
Ami ku bo so
Nos ta sigui riba basilá, basilá
Akinan no tin nod’i wòri mes ku mañan
Aktivá pa mi sa
Pone mi kanselá ki ku ta
Kuminsá fo’i trempan
Keda vibe te den mardugá
Lubidá ku ta lat
Laga e bisiñanan bin reklamá
Si bo stima mi
Si bo stima mi, mami bida ta mihó
Si bo stima mi
Lo mi move mundu pa mi ta band’i bo
Si bo stima mi
Pone mi lubidá tur klase di doló
Si bo stima mi
Si bo stima mi, awe mes mi ta di bo
Fo’i dia m’a mira bo
Anto e dia a bira pasa
Mi ta pidi otra, otra
Bo smail a kaptivá mi
Ma bo wowo ta bisa mi bo ta un tiki loca
Mi ker a tuma e chèns
Pero mi forsa no a duna
Dùs m’a wak mi chèns bai
Fo’i e dia ei mi ta’ sa
Lo bin e dia ku ta ami ta pone bo …
Si awe ta e dia pa mi drenta akshon
Lo mi move mundu pa mi hasié(le) bon
Pidi solo buska un manera di bai bin
Papia ku e luna pa e bria sin fin
Invitá tur strea pa bin gosa ku nos
Bientu su rosea lo bin baha riba bo
Warda e chèns perfekto pa mi hasi mi kos
Pasó ku bo mi ta mihó
Si bo stima mi
Si bo stima mi, mami bida ta mihó
Si bo stima mi
Lo mi move mundu pa mi ta band’i bo
Si bo stima mi
Pone mi lubidá tur klase di doló
Si bo stima mi
Si bo stima mi, awe mes mi ta di bo
4. Kevv. – Life
Di kuminsamentu te kabamentu
Bida ta un rollercoaster
Tene duru pa bo n’ kai, no
Tin tempu ameno, tin tempu fèrfelu
Tin tempu ku tempu ta parse mané e ke bai so
Ma tempu a siña mi ku tempu n’ ta pa mi
Dùs laga na tempu pa disidí ta ki lo bai bon
M’a pasa den lucha, m’a pasa den duda
M’a pasa te kura i al final esei t’e life
B’a yeg’i sinti basta bandoná?
Nos tur dos
Sinta puntra spil ta ken bo ta?
Nos tur dos
Sinta puntra bon, pakiko m’a tra?
Nos tur dos
Sinta mira plaka somentá?
Nos tur dos
Kore rònt di rancho tem’ mi tem’
Nos tur tres
Ami, Sully, Djiggy den mi kren
Ta mi mes
Lora riba baiskel ta mi ding
Tantu bes
Hey Dios sa unda e baiskel ei ta aworakí
Esei t’e life
Anto mi no sa ki mañan lo trese
Ma mi sa mi n’ ta wòri mes
No wòri kuné
Si mi bisa k’e lo bai bon
Nada n’ por bin stòp
Ni bai robes
Biba mi fe
Mi no sa ki mañan lo trese
Ma mi sa mi n’ ta wòri mes
No wòri kuné
Si mi bisa k’e lo bai bon
Nada no por bai robes
Biba mi fe
Esei t’e life
Meer liedjes in het Papiamentu:
Kinderliedjes
Mas kantika
Kantika di Pasku – Kerstliedjes
Datapanik
Aemy Niafeliz
Rudy Plaate
Papiaments Leren Met Muziek


text:
MINISTER DI HUSTISIA GILMAR PISAS A REUNÍ KU UN DELEGASHON KONSISTIENDO DI DIFERENTE ENTIDAT
MINISTER DI HUSTISIA GILMAR PISAS A REUNÍ KU UN DELEGASHON KONSISTIENDO DI DIFERENTE ENTIDAT
Willemstad –Minister di Hustisia Gilmar Pisas, huntu ku Minister di Desaroyo Ekonómiko Ruisandro Cijntje, i konseheronan di Ministerio di Hustisia, a risibí un delegashon ku ta konsistí di representantenan di Duana, Guarda Kosta, KPC, Imigrashon, Havenmeester i MAC. (Maritime Authority of Curaçao).
E reunion tabata pa atendé e situashon rondo di kumpramentu di Piska di hendenan di Kòrsou serka Piskadonan di Venezuela den nos awanan i awanan internashonal.
Aktualmente tin un desaroyo ku ta andando ku por krea problema i peliger pa nos hendenan.
A deliberá ampliamente riba e asuntu aki i lo bai sigui hasi esaki den futuro pa yega un forma mas mihó i ku ta mas seif pa nos hendenan pr sigui hasi e tipo di labor aki.
E reunion a kana bon.


text:
Fisherman’s hut:
Diasabra den careda di 4’or di atardi, famia di Maikel Feliciana y George Faro “Goi” a bin hunto na lama un poco panort di Ritz Carlton.
Esaki tabata pa hunto nan recorda cu riba e fecha 11 di juni 1992, den oranan di atardi e hobennan Michael Feliciana di 19 aña y su amigo George ‘Goi’ Faro di 26 aña a subi boto bay pisca y a desaparece pa semper. E sitio unda e ceremonio a wordo teni, tabata exactamente e caminda unda nan a subi boto y nunca mas a regresa.
Un cantidad grandi miembronan di ambos famia a reuni na e hut caminda e dos hobennan e tempo ey sali. Un Pastor a haci un ceremonia religioso na e sitio y despues bou lagrima varios miembro di famia a hiba palabra, entre otro e yiu muher di Maikel cu lamentabelmente nunca a conoce su tata, pa motibo cu na momento cu Maikel a subi lama y no a regresa, su yiu muher tabata tin apenas 5 luna naci. For di potretnan y tambe locual famia a cont’e di su tata, ta e unico recuerdo cu e la lanta cu ne di su tata.
Riba un mesa nan a pone potret di Goi y Maikel, despues cu e ceremonia religioso a caba y famianan a caba di hiba palabra. Tur esnan presente a reuni canto di awa y a tira un flor den lama, pa asina recorda Maikel y Goi.
Segun famia despues di nan desaparicion a sigui un temporada hopi duro pa ambos famia, Feliciana y Faro. Te awe ainda nan no sa kiko exactamente a pasa cu nan sernan keri. Ainda algun miembro di famia ta cargando un speransa cu un dia nan lo regresa. E trinta añanan cu a pasa tabata hopi duro pa ambos famia, especialmente e añanan mas recien di nan desaparicion.Famia a haya varios informacion pero sin resultado.
E dos hobennan Maikel Feliciana y George Faro riba 11 di juni 1992 a sali den oranan di atardi den un boto di como 14 pia, pa bay pisca banda di Antilla, enberdad tabata tin testigo cu a miranan ta pisca eybanda basta cerca.
Segun famia nan no tabata mucho leu di costa y nan lugar di pisca tabata banda di Antilla. Nan a informa nan famia cu den careda di 8’or di anochi nan lo bolbe bek. Na momento cu 8’or a bati nan no a regresa y famia a nota cu tabata birando mas y mas laat, famia a bira nervioso y mesora a bati alarma. Hopi lihe e boto di polis a sali busca, pero no a topa cu nan.
E buskeda pa e dos hobennan aki tabata un di e buskedanan mas largo y grandi di e tempo ey na Aruba. A busca dianan largo, a haya cooperacion di Corsou, di Venezuela, Puerto Rico pero tur tabata sin resultado, e dos hobennan a desaparece pa semper.
Keda pendiente pa un programa extenso relaciona cu e desaparicion di Maikel y Goi, varios miembro di famia lo conta con nan a experiencia e desaparacion di Michael y Goi y con nan bida a sigui despues di nan desaparicion, e programa lo wordo transmiti na Canal 22 y tambe lo por wordo mira pronto riba Arubanative.com.


text: Resientemente e Komishon figo di Enseñansa, Siensia, Kultura i Deporte di Parlamento, presidí pa sr. Gilbert Doran a realisá un bishita di trabou na Universidat, Dr. Moises Da Costa Gomez. E bishita di trabou tabata konsistí di presentashonnan amplio di kada fakultat i despues di e presentashonnan e parlamentarionan a haña un rekorido den e instituto su fakultatnan i departamentunan pa asina nan komo representantenan di pueblo ta na altura di e diferente labornan i investigashonnan akadémiko ku ta tumando lugá na nos universidat nashonal.


text:
E Mercado di Merca ta sigui ta fuerte cu crecemento di 8.7% te cu juni 2017
ORANJESTAD – Luna di juni ta mustra di ta consistente si compara esaki cu juni 2016, na unda por mira un reduccion di solamente 1.6% turista ‘stay-over’. Esaki ta 85,288 bishitante en total pa nos destinacion.
Pa e asina yama year-to-date 2017, 526,743 turista a bishita nos isla, cual ta 8.7% menos cu e mesun temporada aña pasa. Si nos exlui e bishitantenan Venezolano, por mira un aumento di 7.6%, ekivalente na 489,119 bishitante. E Mercado di Venezuela, manera ta bon conosi, ta conosiendo caida cual sigur ta impacta e cifrasnan di cantidad di bishitante. No obstante ingreso pa pais Aruba ta fuerte y ta ilustra cu e impacto di caida den volume di Venezuela ta minimo. Si exclui e mercado fragil di Venezuela, por mira un crecemente consistente durante e periodo di 2015 pa 2017.
Turismo ‘stay-over’
Aruba ta wordo representa den tres diferente continente. Compara cu juni aña pasa, pa 2017 e turismo procedente for di e continente Norte Americano a aumenta cu 6.3% y ta trece 69.9% di total di turismo pa nos destinacion. Na juni, Merca a aumenta cu 6.2% y Canada cu 9.8%. Pa e prome 6 lunanan, e continente aki a subi cu 8.5% pa turismo pa Aruba.
Latino America a baha cu 22.4% di cual Venezuela a baha cu 44.9% compara cu juni aña pasa. Colombia a subi cu 10.0%. E continente di Latino America ta trece 21.5% di e total di turismo pa Aruba. Pa e prome 6 lunanan, turismo procedente di Latino America a baha cu -47.0%, primordialmente mara na caida for di Venezuela.
Pa loke ta Europa por nota un aumento di 0.4% compara cu e mesun luna aña pasa. Hulanda a baha cu 8.6%, y Reinonan Uni a aumenta cu 2.0%. E continente Europeo ta cubri 8% di turismo pa Aruba.
Pa e prome 6 lunanan, Europa a trece 7.1% turista mas pa Aruba compara cu e mesun temporada na 2016.
Turismo crucero
Durante juni 2017, 39,237 pasaheronan crucero a bishita nos destinacion riba un total di 13 diferente barconan crucero. Compara cu luna di juni aña pasa, turismo crucero a crece cu 54.2% (juni 2016 Aruba a haya 25,452 bishitante for di 7 crucero). En total pa e prome 6 lunanan di 2017, Aruba a ricibi 435,137 pasaheronan crucero for 183 diferente barco, esaki ta ekivalente na 15.6% mas pasahero compara cu e mesun temporada aña pasa y 4 barco crucero mas.
Turismo en general pa Aruba:
Merca su prestacion ta fuerte, claro hunto cu diferente otro mercado tambe y e combinacion di esaki ta refleha tambe den resultadonan comparti door di AHATA. E bahada for di Venezuela ta impacta e volumen di e bishitantenan ‘stay-over’ pero esey sigur no ta impactando e calidad, cu ta ser midi entre otro door di entrada pa socionan den turismo y pa pais Aruba. Si compara volumen di Aruba pa cu otro destinacionnan den region di Caribe, por ripara cu nos destinacion ta wordo afecta fuertemente pa cu e situacion di Venezuela, aki mester tene na cuenta cu Aruba ta e mercado primario pa Venezuela tambe, den area di Caribe. E impacto di Venezuela ta wordo sinti na Aruba relativamente mas riba area di volumen, pero no riba aspectonan cu ta mara na ingreso pa medio di turismo. E prestacion fuerte di Merca y otro mercadonan ta refleha un ganashi pa camber (RevPar) sumamente fuerte y grado di ocupacion na hotelnan sumamente fuerte.
Esey no kiermen cu Venezuela no ta importante, e pais aki ta keda un mercado cardinal, pero ora ta papia di e producto hotelero, e dependencia di Venezuela ta menos. Mester tuma nota cu awendia hopi Venezolano ta keda tambe of ta propietario di un condominium. Pa aña 2016, un total di 66.6% di e bishitantenan Venezolano a keda na ‘otro tipo’ di acomodacion cu no ta hotel. Esakinan tabata inclui tambe, den e aña aki, apartamentonan mas economico cu tabata wordo uza pa e bishitante Venezolano ‘no tradicional’, cu awo no ta bishita mas.
Parti esencial di e strategia di A.T.A. tabata pa sigura cu entrada pa medio di turismo wordo afecta menos cu ta posibel. Pa esaki a inverti entre otro aña pasa AWG. 4 miyon adicional den mercadeo na Merca, cual a pusha resultado di ultimo kwartaal di 2016 y di e prome 6 lunanan di 2017.
Hotelnan / AHATA
Segun Aruba Hotel and Tourism Association pa e luna di juni, e ‘Average Daily Rate’ (ADR) a aumenta cu 5.5% compara cu 2016. Esaki den cifra ta US$ 185.90 na 2016 compara cu US$ 196.06 pa 2017. E rendimento pa camber disponibel, e asina yama RevPAR a aumenta cu 8.5% di US$ 142.28 na 2016 pa US$ 154.36 na 2017.


text:
"Asina, duna Bo sirbidó un kurason di komprondementu . . ., pa diserní entre bon i malu . . ." 1 Reinan 3:9
“A krea tur kos pa medio di djE i sin djE nada no a haña eksistensia” (Juan 1:3). “A krea tur kos pa medio di djE, Hesus, i tòg—di akuerdo ku Skritura—“Hesus a yora” (Juan 11:35). E Kreador a yora? Mas ainda, Hesus tabata “despresiá, bandoná pa tur hende, un hòmber ku konosé doló, ku sa di sufrimentu” (Isa. 53:3). E Kreador, un hòmber di doló, despresiá i rechasá? I un bia El a grita: “Mi Dios, mi Dios, pakiko Bo a bandoná Mi?” (Mat. 27:46).Klek pa lesa mas i bai e lès
Génesis ta tokante Hesus: Hesus nos Kreador, Hesus nos Sostenedó, Hesus nos Redentor. Skirbiendo milenionan despues di e teksto di Génesis mes a ser skirbí pa Moises, i alkansando bèk a lo largu di siglonan na e palabranan mes di e patriarka, apòstel Juan ta revelá Hesus den e relato di Kreashon:Klek pa lesa mas i bai e lès


text:
News
-
Ultimo dia di bishita Baseball5
Ultimo dia di bishita di Baseball5 na scolnan Awe mainta trempan e team completo di Baseball5 conhuntamente cu Ibisa y…Read More »
-
Presidente nobo di COA su prome Asamblea
Presidente di COA, Wanda Broeksema ta conta di e prome Asamble General cu e la participa na dje como PresidenteRead More »
-
Di dos dia Baseball5
Baseball5 a sigi awe Despues cu ayera a start cu e bishita di baseball5 na diferente scolnan Rond di Aruba,…Read More »
-
Apertura Official
Apertura official di e seminario di Baseball5 Ayeratardi na Holiday Inn a tuma lugar e aperture di e seminario di…Read More »
-
Asamblea General
Ayera a tuma lugar e Asamblea General di Comite Olimpico Arubano Diamars anochi den ballroom di Holiday Inn, 15 Federacion…Read More »
-
Baseball5 den Village
Baseball5 a sigi den Village Despues cu mainta a bishita diferente scolnan pariba di brug, den oranan di atardi e…Read More »
-
Prome dia di Baseball5
Randolph Oduber ta splica riba e prome dia di bishita na diferente scolnan di Baseball5Read More »
-
Tour di Baseball5 a inicia
Tour di Baseball5 a inicia Awe mainta a start e programa di Baseball5, COA conhuntamente cu hunto Ibisa y tambe…Read More »
-
Baseball5 na Aruba
Baseball5 ta yega Aruba y nos tin informacion encuanto bishita na scolnan y seminario di otro siman.Read More »
-
Baseball 5 ta hasi su entrada na Aruba
Awe na oficina di COA, Secretaria General di Comite Olimpico Arubano, Nicole Hoevertsz hunto cu Randolph Oduber, Lyrick Pourier y…Read More »


text:
E Evangelio den Galationan
E mundu Protestant ta preparando pa selebrá e di 500 aña aniversario di Reforma Protestant, ora ku Martin Lutero‒guiá pa Spiritu Santu‒a trese na miónes bèrdatnan bíbliko krusial ku tabata skondí pa hopi tempu bou di siglonan di superstishon i tradishon. Un hende por argumentá ku for di e páginanan di Galationan (huntu ku Romanonan) Protestantismo mes a nase mitar milenio pasá! Tabata miéntras e tabata lesando Galationan ku Martin Lutero a ser toká pa promé biaha ku e glorioso bon notisia di hustisia pa medio di fe e gran bèrdat ku a generá e Reforma Protestant, kua a liberá miónes for di siglonan di eror teológiko i eklesiástiko. Loke e a lesa den e buki aki a kambia Lutero, i nunka mas mundu tabata meskos.
Atventistanan di e di Shete Dia, hopi siglo despues di Lutero, tambe ta den debe ku Galationan. Atraves di studio di Galationan, E.J. Waggoner i A.T. Jones a yuda Iglesia Atventista den dékada di 1880 pa 1889 i 1990 pa 1999 pa bolbe deskubrí e bèrdat di hustisia pa medio di fe.
Kiko tin ku Galationan ku a hasié asina un wesu di lomba di e Reforma Protestant? Dikon e tabata kapas di toka kurasonnan di asina hopi, manera Martin Lutero? Na un manera diferente for di kualke otro buki den Beibel, Galationan ta trata un kantidat di tema ku ta krusial na e alma Kristian. Ta den Galationan ku Pablo ta toka temanan manera libertat, papel di e lei den salbashon, nos kondishon den Kristu, i naturalesa di e bida guiá pa e Spiritu, komo tambe e pregunta di siglonan bieu: Kon sernan humano pekaminoso por ser hasí bon dilanti di un Dios santu i hustu? Tabata e pregunta aki, kisas mas ku kualke otro, ku a motivá Martin Lutero riba e kaminda ku e a kuminsá i for di kua nunka e a bira bèk.
Naturalmente, otro bukinan, manera Romanonan, ta trata riba algun di e mesun kuestionnan aki, pero Galationan ta diferente. No solamente e ta mas korto, ma su temanan riku ta skirbí den un tono pastoral poderoso i pashoná ku no por yuda sino toka kurasonnan ku ta habrí na e Spiritu di Dios, te awe ainda.
Ounke e karta di Pablo ta papia na nos personalmente, nos komprondementu por ser fortifiká si nos ta konsiente di e situashon históriko original ku Pablo, bou di guiansa di Spiritu Santu, tabata tratando riba dje.
Hopi erudito ta kere ku Galationan por ta esun promé di e kartanan di Pablo, kisas skirbí den aña 49 D.K., despues di e famoso konseho di Yerusalèm (Echonan 15). E buki por ta e dokumentu Kristian di mas bieu konosí. Manera Echonan i Galationan ta splika, e iglesia trempan a haña su mes den un bataya feros riba e naturalesa di salbashon, spesialmente den kaso di e Paganonan. Di akuerdo ku un grupo di kreyentenan Hudiu, konosí komo Hudaisantenan, kreensia den Hesus so no tabata sufisiente bon pa Paganonan. Paganonan mester ser sirkumsidá tambe i sigui e lei di Moises (Echonan 15:1). No ta sorpresa, anto, ku ora Pablo a funda un iglesia di Paganonan na Galatia, algun di e Hudaisantenan aki a biaha bai aya pa “stret kos”.
Ora palabra di e problema aki a yega serka Pablo, e a reakshoná fervientemente. Rekonosiendo ku e evangelio falsu aki di salbashon pa medio di fe i obranan tabata menasá di debilitá e obra di Kristu, Pablo a skirbi e Galationan un defensa ardiente di e evangelio. Den e palabranan di mas fuerte, e a identifiká e siñansa falsu aki pa loke e tabata realmente—legalismo, puru i simpel.
E guia di estudio di Beibel di e kuartal aki ta invitá nos pa biahá huntu ku apòstel Pablo segun ku e ta roga e Galationan pa permanesé fiel na Hesus. Na mes momentu, e ta duna nos tambe un chèns pa reflekshoná riba nos propio komprondementu di e bèrdatnan ku a habri kaminda pa e kiebro inevitabel di Martin Lutero ku Roma i e restorashon di e evangelio bíbliko.


text:
Awa di berpùt
Awa di berpùt ta bin for di tankinan sèptiko i berpùt. E ta loke e nòmber mes kaba ta bisa: shushi. E no ta salú i e ta trese shushedat. Si nos rekohé i purifiká awa di berpùt na un sitio sentral, e no ta bai den nos awa di suela i tampoko den laman. Ademas nos por usé komo awa di irigashon. Asina nos ta spar awa pa bebe, nos ta keda salú i nos ta protehá e bida supmarino di Boneiru. Purifikashon di awa di berpùt ta un invershon importante den e desaroyo duradero di nos isla.
Rekohé awa di berpùt
Instalashon pa purifikashon di awa di berpùt (RWZI)
E área di kosta di Kralendijk tin un sistema di kloaka moderno. Pa medio di téknika di vaküm e awa di berpùt ta bai e instalashon di Awa di berpùt (RWZI) situá na Kaminda Lagun. E kapasidat di e RWZI a tene kuenta ku futuro. Un ekspanshon ta posibel pa prosesamentu te ku 2800 m3 di awa di berpùt pa dia.
Instalashon pa purifikashon di awa chikitu (AWZI)
E awa di berpùt prosedente di e tankinan séptiko i berpùt ta ser hibá ku trùk na e instalashon pa purifikashon di awa di berpùt (AWZI) situá na Kaminda Lagun.
Konhuntamente responsabel
Rekohé awa di berpùt ta un responsabilidat di partí di gobièrno, kasnan i kompanianan.
Konekshon riba un berpùt ta obligatorio pa kas i kompanianan den e área di berpùt. E área di kosta Hato te ku Punt Vierkant i ± 330 meter den e pais interior.
Den e áreanan indiká, òf: ‘e áreanan di obligashon di kuido, gobièrnu ta obligá pa rekohé awa di berpùt ku trùknan. Ta trata di áreanan den e área residensial den tur bario i tambe kamindanan ku ta bai Rincon i Sorobon.
Tur hende ku ta deshasí di awa di berpùt mester evitá daño na medio ambiente. Esaki ta nifiká: no susha suela, e awa den suela i e awa riba superfisie.
Tambe e ta nifiká: no tira supstansia òf produkto dañino den wc, ducha, baki di laba tayó, berpùt òf tanki séptiko.
Aki bo ta lesa (pdf) kua e supstansianan òf produktonan aki ta.
Purifiká awa di berpùt
Den e instalashonnan pa purifikashon situá na Kaminda Lagun ta purifiká e awa di berpùt na un manera biológiko: bakteria ta kome e shushedat. E prinsipio Sequence Batch Reactor (SBR) aki ta un proseso natural ku mundialmente ta ser apliká. E awa di berpùt den kuater fase ta pasa den diferente tanki. Den e tanki SBR ta regulá trabou di e bakterianan. Esaki ta sosedé via di un programa outomátiko di manda aire, meskla i sedimentá. Ta almasená e awa purifiká.
Yuda purifikashon natural di awa!
Supstania dañino den e awa di berpùt ta mata bakteria. Mientras ta bakteria mes mester hasi e trabou: kome shushedat! Tambe tin produkto ku por ferstòp e instalashonnan di purifikashon. E awa di berpùt mester ta liber di fèt, zeta, supstansia kímiko, tèkstil i plèstik.
Huntu nos por yuda purifikashon natural di awa. Kon?
Lesa aki (pdf) loke nunka bo mester tirá afó via baki di laba tayó, wc, ducha, tanki séptiko òf berpùt! [lenk pa pdf ku lista skemátiko, athuntá]
Bo tabata sa ku…
…hopi supstansia i produkto por tira den koi sushi?
Tuma nota si di e instrukshonnan pa kolekshon di produkto di berpùt separá!
…por entregá zeta usá gratis na Selibon?
Selibon ta buska zeta usá na kompanianan a kambio di pago i segun sita.
…kloròks ta hopi dañino?
Habon líkido i binager di limpiesa ta bon remplasante pa esaki!
…awa salu ta malu pa e proseso di purifikashon?
Sòru pa e no bai den berpùt òf tanki sèptiko.
Resiklahe
Awa di berpùt purifiká ta ser usá pa irigashon. Promé ku hasi entrega, e ta haña un tratamento mas ku lus UV. E radiashon di UV ta hasi e bakterianan inofensivo i ta optimalisá asina e kalidat di e awa di irigashon.
E awa di irigashon ahinda ta kontené fertilisante. Pesei nunka no ta uza awa di irigashon pa matanan, pero pa suela. Den suela i den rais di mata fertilisante ta keda kombertí den supstansia nutritivo pa matanan.
Tambe e asina yamá ‘lodo di kloaka’ ku ta sobra despues di purifikashon di awa di berpùt ta bon pa matanan. Ta seka e lodo i despues ta usa esaki komo fertilisante.
Sosionan
E konstrukshon di e instalashonnan di purifikashon i e sistema di kloaka a ser finansiá pa Union Oropeo i Gobièrnu di Reino. WEB ta traha huntu ku RHDHV (Royalhaskoning DHV) i Departamento di Obranan Públiko/DOW (Dienst Openbare Werken) Kòrsou. Tambe nos ta interkambiá konosementu i ekspertisio ku otro islanan den region.
Na Boneiru WEB tin un kolaborashon intensivo estrecho ku Direktorado Espasio & Desaroyo (Directie Ruimte & Ontwikkeling, DRO) i Direktorado di Supervishon & Ehekushon (Dienst Toezicht & Handhaving, DTH).
Pa entrega di awa di irigashon ku trùk di awa WEB tin un akuerdo ku fundashon Krusada. E fundashon ta yuda individuonan i famianan ku problema sosial i ta aktivo pa mas ku 20 aña na Boneiru.
Proyektonan
Seguidamente bo ta haña deskripshonnan di kantidat di proyektonan di BU Wastewater na WEB.
Di 9 EDF Renobashon di pipanan di awa di irigashon
Periodo: Yüli 2020 – Yüli 2021
For di e instalashon di purifikashon die awa di berpùt (RWZI) na Kaminda Lagun tin un tuberia di awa di irigashon ku ta bai sentro i e hotèlnan i komplehonan di apartamento na kosta wèst ku ta konektá riba e sistema di kloaka. WEB ta manehá e proyekto di 9 EDF: E renobashon parsial di e tuberia ku mester transportá e awa di berpùt purifiká (awa di irigashon) bèk na e hotèlnan i e komplehonan di apartamento na kosta. E trabou ta ser finansiá dor di European Development Fund, EDF (Fondo di Desaroyo Oropeo).
E renobashon ta enserá un parti di e tuberia di irigashon di Belnem te Hato. E distansia ta 11 kilometer, den área usá intensivo: e kaminda prinsipal ku ta konektá barionan residensial, aeropuerto, áreanan di hotèl i sentro di Kralendijk. E ta un bena importante nobo den e ret di RWZI. E tuberia ta garantisá entrega di awa di irigashon pa mas ku 38 konekshon di hotèl na kosta wèst.
Kolektá, purifiká i resiklá Ta importante pa Boneiru su komplehonan di hotèl i apartamento hasi uso di awa di irigashon. Awa di berpùt no prosesá ta afektá refnan di koral i no ta seif pa hende. Dor di kolekshoná awa di berpùt na un sitio sentral e no ta resultá den e awa di suela i tampoko den laman. Resiklá awa di berpùt prosesá komo awa di irigashon ta generá un ahoro signikativo pa e uso di awa pa bebe.
E di 9 EDF ta un proyekto na gran eskala i tékniko ku ta ser realisá pa i dor di Bonerianonan. WEB ta kontentu ku kolaborashon di kontratista BWM (Bonaire Wegenbouw Maatschappij), Openbaar Lichaam Bonaire (OLB)/ Entidat Públiko Boneiru. (DRO, polis, aeropuerto) i e kompanianan pa telefonia i tráfiko di data i tur ku ta estrechamente involukrá den e proyekto aki.
Di 10 EDF Ekspanshon infrastruktura di kloaka Belnem i Hato
Periodo: aprel 2021 – aprel 2022
E área di kosta di Kralendijk tin sistema operativo di kloaka ku un téknika di vaküm avansá. E di 10 proyekto EDF ta proveé un ekspanshon di e infrastruktura di kloaka na Belnem i Hato. E trabou ta ser finansiá pa European Development Fund, EDF (Fondo di Desaroyo Oropeo).
Ta bai ekspandé e sistema di kloaka na Belnem ku un stashòn di vaküm na Kaya Saturnus. Pa e konstrukshon WEB, komo supervisor di ehekushon di e di 10 proyekto EDF, a kontratá e kontratista Truckland Bonaire. E stashòn nobo lo aliviá e stashón di vaküm na Kaya Maximiliano Chiana Rosario. Ta traspasá un parti di e infrastruktura di vaküm na Belnem pa e stashón nobo. Esaki ta hasi konekshon di 173 kas riba kloaka posibel. Ta reforsá partinan di e infrastruktura di vaküm na Hato i aproksimadamente 45 konekshon di kas lo ser realisá.
Lo inisiá e proyekto den aprel 2021 i entregá den april 2022. Despues di finalisá e infrastruktura di kloaka for di Belnem te Hato lo ta kla pa ekspanshon eksistente i futuro desaroyonan. WEB Bonaire ta ehekutá e proyekto bou di enkargo di Openbaar Lichaam Bonaire (OLB)/Entidat Públiko Boneiru. Pa supervishon di e proyekto WEB ta traha huntu ku Civil Engineering Caribbean (CEC).
Téknika di Vaküm
E sistema di awa di berpùt vaküm ta usa preshon abou i atmosfériko pa transportá awa di berpùt ku un velosidat haltu. Di un tereno e awa di berpùt ta bai un pùt den e sistema di berpùt i despues e ta sigui pa un tanki di kolekshon den un stashòn di vaküm. Di einan ta pòmp e mandé pa e instalashon di purifikashon di awa di berpùt na Kaminda Lagun.
Esaki ta sosodé den un ret di tuberia será ku tin un preshon abou konstante. Tur konekshon den e sistema di kloaka ta funshoná pnumátiko (vacuum). Pues no mester di elektrisidat òf kombustibel pa esaki.
E sistema di awa di berpùt vaküm ta inteligente i futuro resistente : ekológikamente sano i kontrolá di un forma sentral riba e RWZI na Kaminda Lagun.
Entrega di awa di irigashon ku trùk di awa
Periodo: 2019 – presente
For di ougùstùs 2019 WEB tin un akuerdo ku Fundashon Krusada pa entrega di awa di irigashon. Ta trata di entrega na hotèl, kunukeronan i agrikultor ku kier usa awa di irigashon pa hardinnan i agrikultura.
Registrashon
Klientenan por aserká fundashon Krusada direktamente pa entrega di awa di irigashon. Mester registrá nan mes promé na e servisio di LVV. Esaki ta situá na Kaminda Lagun 32, telefòn 7178836.
Tambe ta tin e posibilidat pa rekohé awa di irigashon ku un trùk propio na RWZI Kaminda Lagun. Pa esaki tambe klientenan mester registrá nan mes promé.
Despues di registrashon klientenan ta haña informashon tokante e uso di awa di irigashon. Tambe ta hasi evaluashon pa wak si nan instalashon, i trùk di awa ta kumpli ku e eksigensianan pa awa di irigashon.
Gastunan
Pa entrega ku un trùk di awa dor di fundashon Krusada tin un tarifa di $7.00/m3. Esaki ta inkluí e gastunan di transporte. Entidat Públiko Boneiru i WEB ta hasi nan esfuerso pa buska posilidatnan pa redusí e tarifa aki.
Pa rekohé awa di irigashon ku un trùk di awa propio naturalmente no ta kobra gastunan di transporte. E tarifa ta $1.50/m3.
Di e manera aki WEB ta ofresé e komunidat Boneriano diferente opshon. Nos awa di irigashon ta di bon kalidat. WEB i sosionan ta aspirá disponibilidat pa mas usuario posibel .
Kolaborashon ku Krusada
Manehá un Empresa di un manera sosial responsabel (Maatschappelijk verantwoord ondernemen) (MVO) ta hunga un papel importante den kolaborashon ku fundashon Krusada. WEB konsientemente a skohe pa e kolaborashon aki i ta orguyoso ku e akuerdo. E entrega di awa di irigashon ta generá entrada pa Krusada. Ku esaki e fundashon por keda invertí den trayektonan di aprendisahe-trabou i formashon profeshonal pa su klientenan.
Tokante fundashon Krusada
Fundashon Krusada mas di 20 aña ta aktivo na Boneiru. E fundashon ta proveé guia pa (èks) adiktonan, (èks) detenidonan, hobennan i personanan ku un debilidat sosial òf físiko. Krusada tin proyektonan di trabou grandi den sektornan di metal, palu i bèrdè. E luganan di proyekto ta ser usá pa trayektonan di aprendisahe-trabou i formashon profeshonal.


text:
Boneiro y Corsou ta pidiendo asistencia di Aruba pa bin cu un “Wondpoli”
ORANJESTAD, Aruba: Dr. Horacio E. Oduber Hospital a organisa e “4th Wound Care Symposium”, cu e tema “Rooting for success in Advanced Wound Care”. Durante e simposio aki participantenan a ricibi hopi informacion riba cuido avansa di heridanan. A conta cu oradornan local y internacional, kendenan tabatin hopi informacion pa comparti cu tur esunnan cu ta traha den cuido. E aña aki e simposio a conta cu 300 participante compara cu e simposio anterior cu tabatin 200 participante.
Director di Cuido di Hospital, Ezzard Cilié a duna di conoce cu nan a cuminsa cu e Wound Care Symposium basta aña pasa y a purba di organisa esaki cada 2 aña.
Den hospital tin varios specialista ta yudando den e parti di cuido di herida y pa cu esaki a laga nan papia riba nan experticio durante e simposio. El a indica cu Aruba ta encabesa den esaki y otro islanan ta depende cu hospital lo comparti cu nan riba esaki. Boneiro y Corsou cada bes t’ey mas y nan a amplia y bay mas leu compara cu e otro islanan. “Esey ta reconocemento nos ta haya p’e, incluyendo peticion cu nan ta pidiendo pa nos start un Wondpoli ayanan”, el a duna di conoce. Boneiro y Corsou ta competiendo pa mira ken lo cuminsa prome y pa cu esaki hospital a ofrece nan experticio.
Ciruhano y coordinador medico di Wondpoli, dr. Yuri Casseres a duna di conoce cu e simposio tabata exitoso, unda cu e biaha aki tabatin mas participacion cu e añanan anterior. E biaha aki a bin cu oradornan di Merca y Puerto Rico cu a eleva e interes bou di e participantenan. A ripara cu e nivel di e simposio a subi cu un duracion di 2 dia. E prome dia tabata e parti “hands on”, unda cu e participantenan por a hinca den practica e verband y gips despues di e charla cu nan asisti. E di dos dia e participantenan a ricibi charla di oradornan local y internacional. Dr. Casseres a duna di conoce cu e cuido di Aruba a haya un tratamento special e biaha aki.
Dokter di cas, Melissa Wever a haya cu e simposio di cuido di herida tabata uno hopi bon. Durante esaki nan a ricibi informacion di diferente hende, pero tambe tabata a recorda nan riba e parti importante cu ora tin herida, specialmente pashentnan diabetico pa tuma contacto cu Wondpoli y specialista. Tambe el a expresa cu a refresca su memoria cu otro topiconan importante. Esaki ta di dos biaha cu e ta participa den e simposio di hospital y Melissa Wever a haya tur dos bon. Durante ambos simposio el a mira cu cada biaha nan ta pone enfasis riba loke ta importante.
Stephanie Arends-Lesire, assistent di dokter di cas John Croes, a participa pa prome biaha den e Woundcare Symposium y el a haya esaki algo bon. E simposio tabata educativo, a ricibi hopi informacion y nan a ricibi hopi tip con pa traha cu pashentnan. E ta sinti cu tur loke el a ricibi, e kier comparti esaki cu su coleganan. Tambe nan ta hopi emociona cu tur informacion ricibi pa asina nan por siña mas y yuda otro hende.
Dr. Jeannouel van Leeuwen ta un ciruhano na Corsou y tambe a participa den e simposio di hospital. El a duna di conoce cu e simposio tabata fantastico y Dr. Casseres ta haciendo un bon trabou hunto cu su team door di amplia conocemento con pa handle cu un clinica pa herida. Dr. van Leeuwen a expresa cu e mes ta siñando mas di Dr. Casseres riba e spirito di team y disciplina, pero tambe e parti multidisciplinario cu e ta duna den tratamento di herida. Esaki ta algo admirabel y Dr. van Leeuwen lo kier mira cu na Corsou e Wondpoli bira mesun avansa manera esun di Aruba.


text:
Polis a konfiská droga na skol i a hasi detenshon.
KOMUNIKADO DI PRENSA 273 /2022
1 yüni 2022
Polis a konfiská droga na skol i a hasi detenshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 31 di mei 2022 riba indikashon di un skol ku ta keda p’ariba di brug, polis a bai pa
un studiante ku tabata den posishon di un kantidat di droga.
Na e skol polis a topa ku e alumno ku tabata den poder di un kantidat di paki di mariwana i
a konfiská esaki.
E hóben a deklará ku e droga ku e tabatin huntu kuné tabata pa benta.
Mesora polis a detene e hoben i hib’e warda di reshèrshi pa investigashon.
Seguidamente a tene un entrada hudisial na kas di e sospechoso, pero no a topa nada
partikular.
A present’é dilanti di un fiskal ouksiliar ku a ordená pa despues di interogashon, lag’e den
libertat pendiente di tratamentu di su kaso.


text:
Iván Duque
Iván Duque Márquez (n. 1 di ougùstùs 1976 na Bogota) ta un polítiko i hurista kolombiano. E ta e aktual presidente di Colombia desde 7 di ougùstùs 2018. Siendo kandidato di a partido "Sentro Demokratiko" (spaño: Centro Democrático) den e elekshon presidensial di 2018 el a keda elegi komo e presidente mas hoben di e pais.[1] Apoyá pa e eks-presidente Alvaro Uribe i e brotamentu di un ola populista, el a keda elegi apesar ku un aña prome su persona tabata relativamente deskonosi.[2] El a kore kampaña riba e plataforma sentro-derechista ku tabata inklui oposishon na e asina yama "Akuerdonan di Havana", e akuerdo di pas ku e grupo gueria Forsanan Armá Revolucionario di Colombia (FARC).


text:
Resultadonan di Spring Training di ayera:
- Detroit Tigers a empatá ku Washington Nationals na 0 kareda despues di 10 entrada
- Miami Marlins a pèrdè di Atlanta Braves ku skor di 6-3
Andrelton Simmons no a hunga den e partido aki
- Minnesota Twins a pèrdè di Tampa Bay Rays ku skor di 4-2
- New York Mets a derota St. Louis Cardinals ku skor di 7-2
- Pittsburgh Pirates a pèrdè di Baltimore Orioles ku skor di 6-4
Jonathan Schoop no a konektá hit den 1 turno na bate
- Boston Red Sox a pèrdè di Toronto Blue Jays ku skor di 6-3
- Houston Astros a pèrdè di New York Mets ku skor di 3-1
- Colorado Rockies a derota Kansas City Royals ku skor di 13-2
Roger Bernadina ni Jair Jurrjens no a hunga den e partido aki
- Los Angeles Angels a empatá ku Los Angeles Dodgers na 7 kareda
- San Francisco Giants a derota Milwaukee Brewers ku skor di 3-2
- Texas Rangers kontra Cincinnati Reds a keda kanselá
- Philadelphia Phillies a gana New York Yankees ku skor di 7-3
Didi Gregorius a konektá 1 hit den 3 turno na bate
- Chicago Cubs a pèrdè di Arizona Diamondbacks ku skor di 9-5
- Cleveland Indians a pèrdè di Seattle Mariners ku skor di 5-2
Partidonan di Spring Training pa awe:
- Baltimore Orioles kontra Boston Red Sox
- New York Yankees kontra Detroit Tigers
- Philadelphia Phillies kontra Pittsburgh Pirates
- Pittsburgh Pirates kontra Minnesota Twins
- Toronto Blue Jays kontra Tampa Bay Rays
- Washington Nationals kontra Houston Astros
- St. Louis Cardinals kontra New York Mets
- Arizona Diamondbacks kontra Milwaukee Brewers
- Chicago Cubs kontra Chicago White Sox
- Los Angeles Dodgers kontra Oakland Athletics
- Seattle Mariners kontra Texas Rangers
- Oakland Athletics kontra Colorado Rockies
- Atlanta Braves kontra Miami Marlins
- Los Angeles Dodgers kontra Texas Rangers
- Cincinnati Reds kontra San Francisco Giants
Breve:
- E ekipo di Texas Rangers a invitá Chris Garia na Spring Training. Temporada pasa Chirs tabata ku e ekipo di Myrtle Beach Pelicans den klase A. Akinan e la logra un promedio di .284 den 101 partido ku 45 base roba.
- Seattle Mariners tambe a hasi invitashon na un pelotero di Korsou pa nan kampamentu di entrenamentu di Liga Grandi. Ta trata di e pelotero Gianfranco Wawoe. Temporada pasa Wawoe tabata ku e ekipo di Pulaski Mariners den e Liga di Nobato. Akinan den 56 partido e pelotero a logra un promedio
- Segun e komisario di Major League Baseball Rob Manfred, e ta kere ku den 2016 ekiponan di Liga Grandi lo por hunga algun partido na Cuba. Segun Manfred ya e kalendario di beisbòl pa 2015 ta aden i ta bira difísil pa pusha algu den dje. No ta un-dos-tres bo ta planifiká un partido di ekshibishon na Cuba. Bo mester planifiká adelantá pa por logra esei, e komisario a bisa.
- Atlanta Braves a laga e pelotero Tyler Pastornicky den libertat. Pastornicky na aña 2012 a haña e preferensia riba Andrelton Simmons pa kuminsá e temporada na shortstop. Sin embargo, despues Andrelton a logra bira shortstop regular di Atlanta. Temporada pasa Pastornicky a logra un promedio di .200 den 28 partido ku Atlanta Braves. Tambe Atlanta a laga picher Jose Veras den libertat. E picher tabata ku e ekipo riba un kontrakt di Liga Menor. Temporada pasa Veras tabata tin un efektividat di 4.50 den 46 entrada huntu ku e ekipo di Chicago Cubs i Houston Astros.


text:
WILLEMSTAD — Futbòl promé divishon Liga MCB a ranka sali ayera ku e promé partido di temporada den Stadion Antoine Maduro (SUBT). Den e promé partido aki tabata e ekipo di Centro Barber e ekipo kampion di Liga MCB Promé Divishon 2014 ku a enfrentá Scherpenheuvel e ekipo kampion di Liga MCB Segundo Divishon.
E ekipo di Scherpenheuvel ta bin dos biaha di atras pa zona un kampanaso i derota e ekipo kampion di di Liga MCB Promé Divishon 2014 ku skor di 3-2. Pa Barber e golnan a keda anotá na di 3 minüt pa Deannejive Willems i na di 25 minüt pa Jurensley Martina. Mientras ku pa Scherpenheuvel, Bryan Roosje ta empata na di 18 minüt, Naigel Valorian ta bolbe empatá e partido na di 30 minüt i Dichairo Bernabela ta anotá e gol di viktoria na di 77 minüt.
Liga MCB Promé Divishon 2015 ta wòrdu dediká na Romualdo ‘Shon Ma’ Gomez, Ronald ‘Pong’ Martel, Alouisio ‘Jopi’ Rojer, Engelbrecht Schotborgh i Ronaldo Da Sousa. Otro siman e kampionato ta kontinuá ku e otro ekiponan mirando akshon.


text:
Karta Habrí no. 4 na nos Huesnan
ENTRE DOS STUL bo ta sinta riba suela! Di kon Korte Supremo ta skohe pa sinta riba suela entre Parlamento y Gobièrnu ta inkomprendibel. E ta inkomprendibel, pero iresponsabel tambe. Nos ta rumbo pa un desaster mundial. E ta wòrdu kousá dor di polítika Machiavellista, den kua nos guia NO ta Hustisia, sino Plaka y Poder.
Huesnan ta sufisiente inteligente, eduká y eksperenshá pa por mira e kresiente tendensia fasista den nos komunidat. E ta forma un peliger mortal y ya a kondusí na un guera pa kòntròlá Armanan di Destrukshon Masal ku no tabat’ei mes! Pues a hiba e guera na Irak basá riba un mentira! Su resultado tabata miles y miles di morto- y refugiadonan.
Mientrastantu ya ta hibando otro guera. Loke ISIS ta hasi ta teribel, ounke nan meta ta kla. Nan kier instigá un guera mundial. Y poko poko nan ta logrando. Di otro banda, pa NATO no por tin mihó aliado ku ISIS pa stimulá su programa fasista. NATO mester di ISIS pa hustifiká e proseso lento di destrukshon di demokrasia na kas.
Y DEN TUR ESAKI BOSO, nos huesnan, ta sinta riba suela. Miéntras ku boso tin poder estatal y informashon. Ta p’esei boso no por keda sinta trankil y sigui hasi nada. Ta boso obligashon pa buska un direkshon nobo, pa determiná unda nos tin ku bai y di kon. Boso sa ku opreshon di miyones di hende, ku no sa si nan lo por kome mañan, ta e base ku ta duna ISIS su forsa.
Ta p’esei re-distribushon di rikesa (mihó dicho: re-distribushon di propiedat den Kapital Produktivo) no ta un opshon. E ta nesesario. Pero soshalismo no ta e solushon. Y kapitalismo tampoko, manera a ser probá klaramente. Ambos ta kriminal. Ta p’esei nos ta bisa huesnan: no sigui rechasá kasonan den kua hende ta pidi boso pa trese igualdat y pa korigí diskriminashon.
BÈK NA AÑA 2013. A pidi Korte tres biaha pa ordená gobièrnu pa trata imigrantenan igual ku hendenan lokal. Meta di e kaso tabata pa detenidonan imigrante haña derecho igual ku hendenan lokal riba redukshon di kastigu. Tres biaha boso a rechasá e petishon aki. Tres biaha boso a keda sinta riba suela.
Pa BES por sali eksitoso, derechonan soshal y ekonómiko igual no ta un opshon. E ta nesesario. Dos biaha a pidi boso pa ordená esei. Dos biaha boso a rechasá e petishon. Sirkunstansia ta pone ku awor nos ta pidi’é un biaha mas. Ta di spera ku e biaha aki boso lo lanta for di suela y tuma asiento riba un stul igual ku e otro dos, pero ku un lomba èkstra haltu. Esei realmente ta e stul adekuado pa boso, pero ku boso tin miedu pa sinta riba dje.
KORTE SUPREMO tambe tin miedu di e stul ei. Te aña 2010 kualkier organisashon soshal, sindikal of religioso tabatin e derecho di hiba un Kaso Sivil pa kuestioná legitimidat di kualkier lei dilanti Korte. Pero na 2010 Korte Supremo a para esaki. Hasiendo esaki Korte Supremo no solamente a skohe pa bai sinta riba suela, pero a doblegá y sera su wowo. Mientrastantu e siudadano a pèrdè otro derecho atrobe.
Si kualkier lesadó ta pidi su mes for di unda tur e Kartanan Habrí aki ta bini, nos ta kontestá ku ta 30 aña di eksperensia ku Korte. Huesnan a pèrdè e Kaminda di ántes. Y nan no a haña e Kaminda Nobo ainda. Pero pa hañ’é nan mester buska y tin kurashi. Degradá nan mes, manera Korte Supremo a hasi na aña 2010, lo no solushoná nada. Huesnan por sa y komprondé ku polítika kapitalista y Machiavellista lo trese guera so.
Grondwet NO ta prohibí huesnan pa tuma asiento riba un stul igual entre Parlamento y Gobièrnu. Y pasobra e stul ei ta pará nèt mei mei di e otro dos, Korte tin un bentaha. Mester usa e bentaha aki na un forma prudente y kouteloso. Ta un responsabilidat grave, pero Korte mester kuminsá komprondé su ròl nobo. Si nò, demokrasia lo wòrdu destruí kompletamente sigur. Sin embargo, si Korte ta asumí su responsabilidat, kresementu gradual y pasífiko den direkshon di Sivilisashon ainda ta posibel.
Bonaire, 22 di ougùstùs 2015
Michiel Bijkerk, abogado


text:
Jonathan Schoop (Detroit Tigers) a bai di 4-1 ayera ku 2 kareda empuha i un kareda anotá. El a konektá su di 3 honron di temporada i ku dos bunita hungada den defensa
Xander Bogaerts (Boston Red Sox) a bai di 2-1 ayera ku 2 kareda empuha i un kareda anotá. El a konektá su di 3 honron di temporada i risibí un base por bola
Ozhaino Albies (Atlanta Braves) a bai di 3-0 ayera
Andrelton Simmons (Chicago Cubs) a bai di 4-1 ayera ku un kareda empuha i un kareda anotá i ku hungada defensivo sobresaliente
Jurickson Profar (San Diego Padres) no tabatin wega ayera
Kenley Jansen (Atlanta Braves) no a mira akshon ayera
Didi Gregorius (Philadelphia Phillies) a sufri un leshon na su rudia i a keda pone riba lista lista di hungadónan leshoná di 10 dia
Play of the Day


text:
Souax Gill’s Sport mes ta hunga den final di sòfbòl fast pitch kontra Pichingolo Nissan. Esaki ta e desishon despues ku komishon di protesta di Curaçaose Softball Bond (CSB) a rechasá e protesta di The Fighting Team. E promé wega final ta djabièrnè aki, 19 di novèmber 2021.
Anteriormente Souax Gill’s Sport a gana e semi final pa asina klasifiká pa final. The Fighting Team sinembargo a protestá e wega desisivo aki, alegando ku Souax a uza mas hungadó di klase A ku e kantidat di 6 ku ta pèrmití.
Dor dje protesta ei, direktiva di CSB a posponé e apertura dje seru final pa 1 siman. Entre tantu tabatin un reunion general kaminda ku a instalá un komishon pa atende e protesta. E komishon entre tantu a rechasá e protesta di The Fighting Team i asina tòg Souax Gill’s Sport mes ta bai hunga kontra Pichingolo Nissan.
E final ta konsistí di un seri ‘best of five’. Esaki ta nifiká ku e tim ku gana 3 wega ta bira kampion di sòfbòl femenino fast pitch di Kòrsou, esta klase dòbel A.
E promé wega ta planiá djabièrnè aki den Sam Bunting Ballpark den Brievengat. E di dos wega ta tuma lugá djasabra den Sabana Ballpark na Noord Zapateer, miéntras ku e di tres wega ta atrobe den Sam Bunting Ballpark. Tur e weganan ta kuminsá mitar di 8 di anochi.


text:
WILLEMSTAD, Curacao — Djabièrnè anochi alrededor di 20.30’or, Sentral di Polis a risibí yamada di un aksidente ku a tuma lugá den Kaya Harmonia.
For di investigashon preliminar a sali na kla ku un vehíkulo a alkansá un peaton i despues sigui kore bai. E peaton, a sufri leshon na su pia robes i kap na su frenta.
Ku ambulans el a keda transportá pa poliklínika. Djis algun ratu despues a drenta otro yamada ku riba kaya Nathan, dos vehíkulo a dal praktikamente frontal den otro.
A konsekuensia di esaki, shofùr di e vehíkulo ku a kousa e aksidente a keda pega den su vehíkulo i ku yudansa di brantwer a sak’e for di su situashon penoso ku e tabata aden.
E víktima a fayesé na e sitio di aksidente mes i dòkter di polis a konstatá morto di e hòmber Pedro Emiliano Alfonso nase na Kòrsou dia 8 di ougùstùs 1963.
Esaki ta bira e di 12 morto den tráfiko pa aña 2016.


text:
may, 2022
30may10:00 am10:00 amDemostration XERO+ HUBDOCDay of the Week:MondayCulture:Others
Event Details
#FreeDEMO #Freetrial #XEROaccounting #DocumentaBON #Bookingsystem Bida ta dushi ban gosa mas di dje . Organisá bo bida i bo trabou na un manera ku kosnan ta bira mas fasil pa bo i
Event Details
#FreeDEMO #Freetrial #XEROaccounting #DocumentaBON
#Bookingsystem
Bida ta dushi ban gosa mas di dje .
Organisá bo bida i bo trabou na un manera ku kosnan ta bira mas fasil pa bo i ménos koi hasi i tambe ménos chèns pa kos bai fout.
For di 2022 no ta un advisor di e programa di atministrashon XERO . Gewon paso e ta un programa fasil pa traku ni i ku por hasi hopi kos pa hasi e bida di un empresario chiki i mediano mas fásil. E ta un programa online i mobil kual ta hasi posibel ku bo por tra tur kaminda i tur ora ku bo ke. Tra faktura ku fasilidat , rekordá e pagadó i dunando bo un bon overzicht di bo desaroyonan di negoshi. ya kaba pa un tempo HUBDOC ta forma pari di e famiam di XERO, loke ta hasi fasil pa kolekta tur bon i prosesonan pa file digital i tambe buk den bo atministrashon. Fásil sin doló di kabes. Un sistema SMART k u ta hasi bo trabou kada luna menos aunko ku bo negoshi ta kresiendo .
Ta bon pa menshoná tambe ku XERO ta tra ku Celery i tambe e POS system di Lighspeed, di mes sistemanan ku nos por hook bo up ku ne tambe .
Laga-mi mustra bo grátis un demo i lo bo keda enkanta meskos ku ami 8 ana pasa ku mi a dal den XERO. Ami gusta gosa di bida i mi tin hopi trabou pa hasi , pues un balansa entre trabou i bida priva ta importante.
Kere mi mi ta sinta kòmbersá over di un kòpi kòfi of sip riba un cocktail muchu mas lihé ku sinta dil ku atministrashon.
Try e out i yama mi danki na kualke happy hour 😛
Dis manda mi un app na +59996965651 i nos ta hook bo up
more
Time
(Monday) 10:00 am - 10:00 am(GMT-04:00) View in my time
Location
The Business Connection - Curacao


text:
The content originally appeared on: Diario
ORANJESTAD(AAN): Diamars atardi a tuma lugar un conferencia di prensa na ATIA,
caminda cu Comerciantenan Uni Aruba, Camara di Comercio (KvK), AHATA y ATIA mes a duna nan reaccion riba e reforma fiscal cu Gabinete Wever Croes ta bin cune.
Director di ATIA Herrick Henriquez a cuminza na bisa cu e ta contento cu e gremionan tabata tin nan di dos reunion (breakout session) cu Departamento di Impuesto.
“Nos ta contento cu den e session aki nan a presenta algun scenario nobo, unda cu nan a tuma na cuenta e comentarionan di e gremionan di Aruba”.
E parti cu nos kier trece dilanti awe ta algun preocupacion cu nos tin toch ainda.
Pa nos e reforma fiscal mester ta algo cu mester bay yuda restructura e isla, yuda recupera Aruba y tambe yuda moderniza nos leynan pa e reforma fiscal y pa tur otro ley cu tin den e landspakket, segun Henriquez.
El a sigui bisa tambe cu e intencion ta pa enfoca pa e reforma no bay a costo di e poder di compra.
“Nos poder di compra por baha y esey kiermen cu fin di luna bo macuto den supermercado ta bay tin menos producto den dje”, segun e director di ATIA.


text:
asamblea general
-
News
Zulema Dabian-Erasmus ta papia riba su presentacion
2do Secretaria General, Zulema Dabian-Erasmus ta papia riba su presentacion di e Plan Operacional di 2021Read More »
-
News
Giovanni Bermudez ta amplia riba su presentacion
Tesorero di COA, Giovanni Bermudez ta amplia riba su presentacion cu e la duna riba e Budget di 2022Read More »
-
News
Presidente nobo di COA su prome Asamblea
Presidente di COA, Wanda Broeksema ta conta di e prome Asamble General cu e la participa na dje como PresidenteRead More »
-
News
Asamblea General
Ayera a tuma lugar e Asamblea General di Comite Olimpico Arubano Diamars anochi den ballroom di Holiday Inn, 15 Federacion…Read More »
-
News
Prome biaha den historia asmablea virtual a tuma lugar
Presidente di COA, Roy Mezas a elabora riba e Asamblea di Comite Olimpico. Pa prome biaha den historia e asamblea…Read More »
-
News
Asamblea General 2019
Durante Asamblea General Federacion miembro a aproba Plan di maneho y presupuesto 2020 di Comite Olimpico Arubano Recientemente Comite Olimpico…Read More »
-
News
Presidente Roy Mezas ta elabora riba diferente puntonan
Roy Mezas, presidente di COA ta satisfecho pa mira e record di atendencia den e Asamblea General. Comite Olimpico Arubano…Read More »
-
News
Edwin Roos Presupuesto 2020
Tesorero di Comite Olimpico Arubano Sr. Edwin Roos a presenta durante e Asamblea General di diaranson ultimo e presupuesto 2020.…Read More »
-
News
Comite Olimpico Arubano a presenta nan relato anual 2018
Dos biaha pa aña e federacionnan deportivo miembro di Comite Olimpico Arubano ta reuni den loke ta e Asamblea General.…Read More »
-
News
Presupuesto 2019 aproba
Federacionnan miembro a aproba e Plan di maneho y Presupuesto 2019 di Comite Olimpico Arubano Dialuna anochi Comite Olimpico Arubano…Read More »


text:
Bureau MFA cu anochi informativo conhuntamente cu Cuerpo Policial Aruba
Bureau MFA conhuntamente cu Cuerpo Policial Aruba ta organisa un anochi informativo encuanto “Prevencion di Crimen den Bario”. E anochi informativo aki lo tuma luga na tur tres MFA riba e siguiente fechanan: MFA Noord dia 6 di juni, MFA Paradera dia 13 di juni y MFA Savaneta 20 juni.
Meta di e anochi informativo aki ta pa conscientisa e pueblo di Aruba riba un topico cu ta hopi actual y tambe duna tips riba prevencion y con pa proteha bo cas. E anochi informativo lo wordo pa facilita pa Sr. Lito Lacle y Sra. Liliana Rasmijn, Voceronan di Cuerpo Policial Aruba. Orario lo ta di 7.00 pm pa 8.00 pm. Entrada ta completamente gratis.
Bureau MFA kier a extende un invitacion cordial na pueblo di Aruba pa forma parti di e anochi informativo aki. Pa mas informacion por yama MFA Noord na 281-0001, MFA Paradera na 281-0005 of MFA Savaneta na 281-0010.
Mision di Bureau MFA ta pa ofrece diferente servicio sea publico of priva mas efectivo y mas serca di cas y tambe promove y facilita e participacion y interaccion social y cultural di e ciudadanonan den comunidad sea cu actividadnan educativo, recreativo y social/cultural pa tur edad.Scroll To Top


text:
Último desaroyonan relashoná ku Covid-19.
[ÚLTIMO INFORMASHON]: Último desaroyonan relashoná ku Covid-19. Entre tantu a risibí konfirmashon di presensia di e variante Delta na Kòrsou, manera tabata sospechá kaba. Esaki ta di muestranan di dos (2) siman pasá.
Kuida bo mes i esnan rònt di bo, pa e promesa di un futuro briante bira nos realidat.
Tin ocho (8) persona ku a sali for di isolashon.Aparte di esaki, tin nobentikuater (94) kaso nobo pa awe. No a indentifika niun kaso importa.Tin sigur kuater (4) kluster bou di investigashon:
un famia di kuater (4), un kluster na un bibienda komparti ku sigur seis (6) kaso te ku awor, un “super spread event” di sinkuenta (50) kaso te ku awor i un otro kluster grandi di bintiocho (28) kaso. Situashon na CMC:Te ku awe mainta, tabatin dos (2) persona hospitalisa. Na e momentu akl no tin niun kaso relata na COVID-19 ku ta risibi kuido intensive.
Entre tantu a risibl konfirmashon di presensia di e variante Delta na Korsou, manera tabata sospecha kaba.Esaki ta di muestranan di dos (2) siman pasa.


text:
Aruba
Atleta di Special Olympics Aruba a resalta na Merca
Diadomingo e atletanan di Special Olympics a regresa for di Merca. Varios atleta di Special Olympics a cay den premio. Nan a logra gana medaya di oro como plata.
Arthuro “Tuyo” Werleman, presidente di Special Olympics, a bisa entre tur estado di Merca, un isla chikito den Caribe a lucha den nan y asina mes a logra. Tur cos a bay bon den e dianan ey. E ta gradici cu no tabatin ningun incidente ni nada a pasa. E atletanan tabata entusiasma y a hopi nan esfuerso.
Di e biahe aki e atletanan ta recorda esaki pa semper, door di e bon trato ricibi. Nan a pasa un dia completo na Disney cu cuminda y tur cos di e organisacion. Tur dia tabatin actividad. E trato, e hotel, Disney hotel, ta uno hopi bon y e cuminda tabata bon. Segun Werleman, e trato aki nan no ta bay lubida.
Janette Williams, hefe asistente di delegacion Special Olympics, a indica cu nan a bay c’un team cu tabata hopi bon. Su persona mes no a spera cu nan lo a logra gana hopi medaya. Unabes e atletanan di Special Olympics di Aruba ta riba e canchanan, nan ta saca cara di Aruba. Desde prome dia tabatin un bon trato, e atletanan conoce hopi otro atleta, tabatin union y alegria cada dia.
Aruba a resalta den e deportenan di futbol, bowling, atletismo y bocce. Tambe a logra gana medaya di oro den futbol y atletismo, medaya di plata den bocce y bowling. Williams a gradici su staff- y coachnan, pasobra sin nan no por a logra. Tambe tur atleta cu a sa saca cara di Aruba cada dia.
Carolina Thiel-Span, presidente di Fundacion Autisma, a indica di ta contento cu e presentacion di Byron Lesire. Byron tin mas di un aña cu ta un di e embahador dje fundacion y su soño tabata pa representa Aruba internacionalmente den deporte cu ta bowling. Lesire a haya oportunidad p’esey y a bin cu hopi training, specialmente su aspecto social.
Fundacion Autismo ta hopi contento no solamente cu el a bay pero di a representa Aruba hopi bon. A bin bek cu dos medaya di plata. Mas cu claro na momento cu Thiel-Span a haya sa, di biaha a cuminsa yama rond pa haya kico por haci pa hacie algo leuk p’e.
Pa mas lesa TREMPAN.COM.


text:
Na e momento aki ya no por cumpli cu e plasonan estableci den e Acuerdo Final di Paz, entre gobierno Colombiano y e organisacion guerrillero Farc. E acuerdo ta contempla e entrega completo di armamento di e organisacion na e Mision di Nacion Uni, dentro di 150 dia despues di firmamento di e acuerdo. E fecha aki tabata 29 di april ultimo.
E motibonan pakico no por a cumpli cu e plan ta principalmente e problemanan logistico cu a presenta den entre otro e preparacion di e campamentonan den cual lo a aloha e ex combatientenan di Farc pa realisa e entrega di arma. Ademas e tramitenan pa percura pa e indultonan di e guerrilleronan cu derecho riba esaki, a resulta mas dificil y compleho cu a pensa inicialmente. Di e presonan cu ta como 2500, solamente 200 a haya nan libertad te awor.
Tambe a subestima di ambos banda e tarea di recoge y transporta tur e armamento cu Farc tabatin warda na luganan remoto den selva di e pais. Loke tabata riba mesa pa ehecuta pa dia 29 di april, ta e entrega di e armanan individual di e combatientenan, agrupa den 26 sitio den henter e pais. Segun Farc, ta trata di 6884 arma.
E meta actualmente ta pa yega na completa e entrega individual di arma pa dia 180 despues di firma acuerdo, cu ta dia 29 di mei proximo. Den e acuerdo sin embargo, pa e fecha aki ya e integrantenan di Farc lo a bandona e sitionan di concentracion, y cu ya nan lo a pasa pa bida legal liber.
“Aunke no ta facil, nos di Farc ta haciendo tur lo posibel pa entrega tur arma individual pa dia 180 desde e dia di firma acuerdo,” segun declaracion di hefe guerrillero Pastor Alape.
Pa gobierno ta fundamental pa cumpli cu e fecha ey. “Segun loke a acorda den e reunion di Cartagena, ora nos evalua e avance di e implementacion di e acuerdonan, a base di cu pa e dia 180 desde e acuerdo, e desarme mester ta completa y ta termina cu e figura di e zonanan veredal, gobierno lo ta dispuesto di probecha e infrastructura cu nos a construi na e luganan ey pa prepara e miembronan di Farc pa naN reincorporacion y capacita tambe e comunidadnan bisiña,” e comisionado pa Paz, Sergio Jaramillo ta declara.
Tambe, despues di e bishita inespera di miembronan di Conseho di Siguridad di Nacion Uni siman pasa, cu a aproba e mision di e organismo na Colombia pa asisti den e proceso di desarme, e delegacion aki a regresa New York cu e idea cu “gobierno y Farc tin cos pa regla”, pero cu esey no mester cambia e programa di desarme, por lo menos no di e armanan individual.
Loke definitivamente no ta bay logra den e schedule di tempo acorda, ta e tarea di recoge arma y municion di 949 luga di almacena cu Farc a raporta. Un cos ta e boluntad politico di gobierno y guerrilla, y otro cos e realidad den tereno. E fecha pa conclui e proceso ey lo keda defini den e proximo dianan.
Extrae arma, municion y explosivo di mas di 900 sitio, varios di nan na simannan di cana, o solamente accesibel cu helicopter, ta un operacion logistico hopi dificil. Ademas ta surgiendo e problema cu mientras tanto otro gruponan, manera banda criminal, por yega na e depositonan aki, loke ta aumenta e urgencia di actua cu diligencia.


text:
The content originally appeared on: Diario
Olivier Vieira di Qredits, partner di YeS:
ORANJESTAD (AAN) – Olivier Vieira, Risk Manager di Qredits, como partner tambe a participa den e conferencia di prensa yama pa Minister di Economia Geoffrey Wever, tocante e “Youth Entrepreneur Summit” (YeS) dirigi na e hobennan di, principalmente, San Nicolas.
Vieira a mustra su mes contento di a mira tanto partnernan sinta na mesa pa coopera cu e programa aki, pasobra e ta mire no solamente como un evento hopi importante, sino como algo cu tin mester.
El a bisa cu como compania cu ta enfoca riba tereno financiero di Aruba, nan ta mira y realiza, cu e potencial ta hinca den e hobennan, y cu nan ta e futuro di Aruba.
“Nos ta encurasha y support e idea aki, y tambe nos tey pa comparti nos experticionan, y nos ta support nos muchanan pa nan bay dilanti. Complementario na esaki, tambe nos ta mira esaki como un ‘check off’ pasobra e aña aki tambe nos ta trahando cu Ministerio di Economia, pa introduci nos ‘Small Business Academy’ y tambe nos Be Your Own Boss Program’ hunto cu e ministerio”, Vieira a menciona.
Nan ta mira e youth summit como algo structural pa yuda no solamente e hobennan pero tambe e adultonan local.


text: Siman nobo di trabou a inicia na un manera tremendo. Dialuna mainta 25 april 2022 Gobierno hunto cu SKOA a anuncia inicio di renobacion di Sint Aloysius school na Noord. Mediante di un conferencia di prensa esaki a keda oficialmente anuncia pa Minister Endy Croes cu ta Minister di Enseñansa y Deporte. Tambe a hiba palabra Minister President Evelyn Wever-Croes, directora di SKOA sra. Baly, cabesante di Sint Aloysius sr. De Cuba, arquitecto sr. Kock y tambe miembro di Bestuur Pastor Jairo. Un mainta yena di positivismo y felicidad mirando cu tur hende ta sumamente contento cu inicio di e proyecto di renobacion y construccion di dicho school. Manera cu tur cu a hiba palabra e mainta aki a indica, ami tambe ta feliz cu porfin ta bay inicia cu renobacion di e scol aki y cu profin e ta bay haya un gymzaal. Sint Aloysius School ta e scol basico cu mi yiunan grandi a bishita y e school y e maestronan tin un lugar special den mi curason. Desde cu mi ta den parlamento na cada ocacion a pidi atencion pa e scol aki den mi discursonan y tambe a haci preguntanan por escrito dirigi riba e proyecto specifico aki. Na mas di 1 ocacion a aproba e fondonan tambe pa e renobacion por tuma lugar, lastimamente esaki no tabata keda concretisa. Porfin awor e renobacion ta bay bira un realidad. En total Gobierno a aloca 2 miyon florin pa e renobacion completo y tambe construccion di e gymlokaal. Durante e presentacion awe mainta a presenta un video di con e scol lo wordo renoba y con e lo keda. Ami ta feliz! Pabien Aruba! Pabien na henter e famia di Sint Aloysius School, principalmente e cabesante, tur maestro y nos muchanan. Pronto nan lo ta na nan scol bek, mirando cu e proyecto lo tuma 11 luna pa realisa. Di curason mi ta spera cu e proyecto aki ta bay cana bon y nos logra tur loke ta keda premira. Exito na tur cu ta envolucra den su ehecucion.


text:
(NLTimes) – Tin un falta di 390,000 vivienda na Hulanda. Esaki ta mas o menos 5 porciento di e cantidad total di vivienda, segun Atlas For Municipalities 2022.
E averahe di candidato pa cada 100 cas disponibel na Hulanda ta 5 porciento.
Di e muncipalidadnan mas grandi, e escasez ta mas halto na Amstelveen y Amsterdam. E municipalidadnan aki tin mas o menos 150 candidato pa cada 100 cas disponibel. E escasez di vivienda tambe ta halto na Hilversum, Utecht y Amersfoort, cu 140 candidato pa cada 100 cas disponibel.
Segun Atlas Research, e agencia cu a conduci e estudio aki, e escasez di vivienda na Hulanda ta significantemente mas halto di loke ta aparenta den figuranan di Ministerio di Vivienda y Relacionnan di Reino. Ministerio a calcula cu e escasez ta na 279,000 vivienda. E diferencia ta den e metodo di midi. Atlas ta inclui e persoannan cu tin deseo di adkiri un vivienda pa medio di encuestanan, y tambe ta conta personanan cu menos di 25 aña cu te ainda ta biba cu nan mayornan pero te ainda ta buscando un vivienda.
E ministerio su figuranan ta determina pa medio di kita e cantidad di vivienda disponibel (99,000) for di e 378,000 cu ta buscando of den proceso di cuminsa busca un vivienda.
E presion mas baho den e sector di vivienda ta na e rand di Hulanda, pues Zeeland, Friesland, Groningen, De Achterhoek y Zuid-Limburg. Den e areanan aki, tin menos di 100 persona interesa pa cada 100 cas. “E hecho ta cu no tin un vacatura grandi den e regionnan aki pa motibo cu personanan di e region aki ta ahusta nan rekisitonan y ta busca un vivienda den e regionnan ‘menos popular,’” un investigador di Atlas Research a bisa.
Tambe tin regionnan unda cu tin un menasa di dimas vivienda. Almere, Lelystad y Helmond tin den plan e construccion di mas cas, agregando mas o menos 10 porciento na e municipalidad su cantidad di viviendanan. Sinembargo, esaki ta mas di loke ta actualmente necesario. “Sin inversion den e bienestar y accesibilidad di e municipalidadnan aki, e construccion por causa cu hopi mas cas lo keda vacante,” Atlas a skirbi.
E Ministerio di Asuntonan Interno kier reduci e escasez di vivienda cu 2 porciento pa medio di aumenta e construccion di vivienda actual di 70,000 cas pa 100,000 cas. “Hasta na e nivel acelera y aumenta aki di construccion, e meta no lo ser cumpli pa aña 2030,” Atlas a declara.


text:
Resultadonan di Spring Training di ayera:
- Atlanta Braves a pèrdè di Philadelphia Phillies ku skor di 9-2
Andrelton Simmons no a hunga den e partido aki
- Boston Red Sox a empatá ku Minnesota Twins na 4 kareda
- Detroit Tigers a pèrdè di Houston Astros ku skor di 3-2
- Tampa Bay Rays a derota New York Yankees ku skor di 3-0
Didi Gregorius no a hunga den e partido aki
- Toronto Blue Jays a gana Boston Red Sox ku skor di 9-7
- Washington Nationals a pèrdè di Miami Marlins ku skor di 8-0
- St. Louis Cardinals a derota New York Mets ku skor di 5-4
- Los Angeles Angels a pèrdè di Oakland Athletics ku skor di 4-1
- Los Angeles Dodgers a empatá ku Kansas City Royals na 4 kareda
- Arizona Diamondbacks a derota Cincinnati Reds ku skor di 3-0
- Chicago White Sox a gana Seattle Mariners ku skor di 12-4
Gianfranco Wawoe no a hunga den e partido aki
- Cleveland Indians a pèrdè di San Francisco Giants ku skor di 5-2
- Milwaukee Brewers a pèrdè di Chicago Cubs ku skor di 11-7
- San Diego Padres a derota Chicago White Sox ku skor di 8-2
- Texas Rangers a pèrdè di Colorado Rockies ku skor di 10-4
- Pittsburgh Pirates a empatá Baltimore Orioles na 3 kareda despues di 10 entrada
Jonathan Schoop no a konektá hit den 3 turno na bate
Partidonan di Spring Training pa awe:
- New York Mets kontra St. Louis Cardinals
- New York Yankees kontra Detroit Tigers
- Pittsburgh Pirates kontra New York Yankees
- Tampa Bay Rays kontra Philadelphia Phillies
- Cleveland Indians kontra Cincinnati Reds
- Milwaukee Brewers kontra San Diego Padres
- Chicago White Sox kontra Arizona Diamondbacks
- Baltimore Orioles kontra Atlanta Braves
- Boston Red Sox kontra Minnesota Twins
- Los Angeles Dodgers kontra Los Angeles Angels
- Oakland Athletics kontra San Francisco Giants
Breve:
- Segun Didi Gregorius su pols no ta hincha mas i ta mehorando satisfaktoriamente, pues e no ta prekupa ku e pols. Segun plannan di e ekipo di New York Yankees, Didi ta plania pa hunga atrobe awe. Tambe New York Yankees a anunsia ku shortstop Brendan Ryan lo kuminsá e temporada riba lista di hungadó inkapasitá. Ryan tin un leshon na su batata di pia. A konsekuensia di e leshon di Ryan Yankees a sali en búskeda di otro pelotero. E ekipo di Yankees a risibí e pelotero Gregorio Petit for di Houston Astros. A kambio di Petit e ekipo Houston lo risibí un pelotero ku lo keda menshoná despues of plaka cash. Temporada pasa Petit a hunga den 37 partido ku Houston i a logra un promedio di .278.


text:
Kralendijk- Tin un totaal di 164 kaso positivo na Boneiru. Ayera un kantidat di 121 hende a bai pasa tèst. Di esaki 37 a resultá positivo.
Na otro banda tin tambe un kantidad di 19 hende ku a rekuperá. Esaki ta nifiká ku ya pa 24 ora nan no ta sinti ningun símptoma mas.
Esaki ta kondusí na un total di 164 kaso positivo na Boneiru. Tin 1 hende hospitalisá ainda ku efektonan di Covid-19. E kantidat di hende den karentena tambe ta sigui subi. Aktualmente tin 402 hende den karentena.
Efekto di medida
Ayera gezaghèbber Edison Rijna i dr. Marian Luinstra-Passchier a bisa ku lo dura algun dia, promé ku lo mira e kantidat di infekshon riba e isla baha, despues ku siman pasá a tuma medida di prevenshon mas severo.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Juan Isa a nase 26 di ougùstùs 1913 .
Juan Isa mester wòrdu konsiderá komo un di e dirigentenan deportivo di Kòrsou ku a yega di okupá e puesto mas haltu den un federashon Internashonal di deporte kual ta e puesto di presidente di e federashon Internashonal di Beisbòl.
Esaki sin duda mester wòrdu konsiderá un honor pa kualkier dirigente deportivo di un pais. Tantu na nivel Insular komo Antiano Juan a yega okupá diferente puesto importante den e diverso organisashonnan i asina a duna un aporte importante na desaroyo di deporte na Kòrsou.
Di aña 1954 te ku 1970 Juan Isa tabata presidente di FEBEKO.
· Di aña 1954 te ku 1962 Juan tabata miembro di direktiva di N. A. B. L. O.
· Di 1962 te ku 1983 Juan Isa tabata miembro di direktiva i N. A. O. C. di kual tabata presidente for di 1972 te 1983.
· Di 1962 te awe sr. Isa ta presidente di “Stichting Expliotatie Sporttereinen”
· Di 1966 te 1983 Juan tabata miembro di direktiva “Koninkrijksport Liga” .
· Riba nivel antiano Juan Isa a forma parti di direktiva di N.A.B.A.F.E.
Di 1965 te 1974 di kual e último 4 añanan komo presidente.
· Di 1968 te 1971 Juan Isa tabata presidente di “Curacaose Sport Federatie” i na nivel internashonal sr. Juan Isa a okupá komo úniko antiano e puesto
di presidente di e Federashon Internashonal di beisbòl amatùr di 1969 te 1974.
· Na 1979 Sr. Isa a bira miembro di “Stichting Sporttereinen Brievengat”.
Nos mester menshoná tambe e hecho ku sr. Juan Isa tabata kofundador di diferente organisashon importante pa nos deporte, e.o. “Nederlands Antilliaanse Olympische Comite”, “Stichting Expliotatie Sporttereinen”, “Konkrijkksport Liga”, N.A.B.A.F.E., C.SF. i Curaçao Little League.


text:
les di Sabbatskol
otro idioma
Les di sabbatskol kuartaal 2, aña 2022, Titula: GÉNESIS
Les 10: Yakob-lsrael
E Violashon di Dina
Lesa pa e siman aki:
Gén. 32:22-31; Hos. 12:3, 4; Yer. 30:5-7; Génesis 33; Gén. 34:30-35: 29.
TEKSTO PRINSIPAL:
"E ora ei e hòmber a bis'é: 'Lo bo no yama Yakob mas; pero Israel pasobra bo a lucha ku Dios i ku hende i bo a sali ganadó"' (Génesis 32:28).
djamars, 31-05-2022
Awor ku Yakob a rekonsiliá ku su rurnan hòmber, e ke establesé den e tera di Kánaan na pas. E palabra shalem, 'salvo' (Gén. 33:18), for di e palabra shalom, 'pas', pa promé biaha ta karakterisá su biahe.
Despues di a kumpra un pida tera for di e habitantenan (Gén. 33:19), e ta !anta un altar einan, demostrando su fe i su realisashon tokante kon dependiente riba Señor e ta realmente. Pa kada un di e sakrifisionan ofresé, tabatin un akto di adorashon.
Sinenbargo, pa promé biaha den su bida, Yakob-lsrael ta eksponé na e problemanan di establesé den e tera. Meskos ku Isak na Gerar huntu ku Abimelek (Gén. 26:1-33), Yakob ta purba haña akomodashon serka e kanaanitanan.
Lesa Lesa Génesis 34. Kiko a pasa pa konfundí su plannan di un eksistensia pasífiko?
E storia di e insidente baho akí ta enfatisá e ambigwedat di e personahenan i di nan akshonnan. E Shikem sensual, ku ta violá Dina, ta karakterisá tambe komo sinsero i ku ta stima Dina i ku ke purba hasi kambio. E ta asta dispuesto pa pasa den e rito di pakto di sirkunsishon. Mientrastantu, Simeon i Levi, ku ta presentá nan mes komo e defensoman di Dios i Su mandamentunan, i ku ta resistí matrimonio miksto ku e kanaanitanan (Lev, 19:29), ta akudí na mentira i engaño (Gén. 34:13) i ta kla pa mata i sakia (Gén. 34:25-27). Nan akshonnan no tabata solamente sensurabel (pa kiko no kastigá esun hòmber ku a hasié?) sino tabatin e potensial pa kousa hopi mas problema.
Pa loke ta trata Yakob, e ta preokupá solamente ku pas. Ora nan a reportá e violashon di su yu muhé na dje, e no ta bisa nada (Gén. 34:5). Sinembargo, despues ku ela tende tokante loke su yunan hòmber a hasi, e ta reprendé nan abiertamente pa motibu di loke por a sigui: "Boso a hinka mi den pertá. Awor e habitantenan di e lugá akí, e kanaanitanan i e perizitanan, lo haña rabia riba mi. Nan lo uní forsa i ataká mi, i komo nos ta muchu poko hòmber, nan lo mata ami i mi famia" (Gén. 34:30).
Bes tras bes nos ta mira mentira i engaño, komo tambe aktonan di bondat i grasia, den e relatonan aki. Kiko esaki ta bisa nos tokante naturalesa humano?
116


text:
Grupo Rítmiko Sablika a selebrá nan di 10 aniversario
Grupo Rítmiko Sablika a selebrá nan di 10 aniversario
Dia 30 ougùstùs último, Grupo Rítmiko Sablika a selebrá nan 10 aña di eksistensia, kaminda nan a bin ta deleitá tur kaminda ku nan presentá.
Riba un 30 di ougùstùs 10 aña pasa Shurmel “Gordo” Loefstop huntu ku Reginon Dorothea a bin ku un soño pa lanta un grupo rítmiko. I esei a kristalisá tambe. Lamentablemente ku 6 aña pasa Gordo a bai laga e mundu aki, pero Shurendi “Djodjo” Pieternella a primintié ku lo sigui ku SABLIKA.
Kaminda ku awe nan ta selebrá 10 aña di eksistensia, manera tur grupo òf banda ta pasa den nan tempu nan bon i ménos bon pero semper ku e Fe den Señor i E Famia ku nan ta, a pone ku por selebrá ku hopi orguyo 10 aña.
Dimes huntu ku Shurendi tin otro pilanan ku a duna tur di nan parti pa awe Grupo Rítmiko Sablika ta den esnan mas kotisá na Kòrsou. No por keda sin nombra tur e otro miembronan ku tabata i ta forma parti di Sablika, kada un a pone nan granito pa awe por selebrá manera un famia 10 aña di éksito.
Danki na promé lugá na Señor ku a guia i kuida nos pa 10 aña, danki na e pueblo grandi di Kòrsou pa e aseptashon di Grupo Rítmiko Sablika unda ku nan presentá i danki na Prensa ku semper a sostené nos.
E Famia di Sablika tei pa keda …….!!!!!!!


text:
les di Sabbatskol
otro idioma
Les di sabbatskol kuartaal 2, aña 2022, Titula: GÉNESIS
Les 13: Israel na Egipto
Mas Estudio :
Lesa pa e siman aki:
Génesis 46; Rom. 10:12, 13; Génesis 47; Génesis 48; Echonan 3:25, 26; Génesis 49; Fil. 2:10; Gén. 49:29-50:21.
TEKSTO PRINSIPAL:
"E israelitanan a keda biba na Egipto, nan a tuma e region Goshen pa nan. Ei nan a haña mashá hopi desendiente" (Génesis 47:27).
djabierne, 24-06-2022
Ellen G. White, 'Joseph and His Brothers', den Patriarchs and Prophets, p. 233-240. 'Bida di Jozef ta ilustrá bida di Kristu. Ta envidia a stimulá e rumannan di Jozef pa bend'é komo un katibu; nan a spera di prevení ku e lo bira mas grandi ku nan mes. I ora a hib'é Egipto, nan a gaba nan mes ku nan no mester tabata preokupá mas ku su soñonan, ku nan a kita tur posibilidat di nan kumplimentu. Pero Dios a revoká nan propio kurso pa kousa e evento mes ku nan a plania pa stroba. Asina e saserdote i ansianonan hudiu tabata yalurs riba Kristu, temiendo ku E lo a atraé e atenshon di e pueblo for di nan. Nan a laga mat'E, pa prevení ku E lo bira rei, pero asina nan tabata produsiendo e mes resultado akí.
'Jozef, a traves di su sklabitut na Egipto, a bira un salbador pa e famia di su tata; sinembargo, e echo akí no a redusí e kulpa di su rumannan. Asina e krusifikashon di Kristu pa su enemigunan a hasiE e Redentor di humanidat, e Salbador di e rasa kaí, i Gobernante riba henter mundu; pero e krímen di Su asesinonan tabata mesun hororoso komo si fuera e man providensial di Dios no a kontrolá eventonan pa Su propio gloria i e bon di hende.
'Manera su propio rumannan a bende Jozef na e paganonan, asina un di Hesus Su disipelnan a bend'E na Su enemigunan di mas amargá. A akusá Jozef falsamente i a tir' é den prizón pa motibu di su birtut; asina nan a despresiá i a rechasá Kristu pa motibu ku Su bida apnegá i hustu tabata un sensura pa piká; i aunke E no tabata kulpabel di nada malu, nan a konden'E riba testimonio di testigunan falsu. I Jozef su pasenshi i mansedumbre bou di inhustisia i opreshon, su pordon mesora i benevolensia nobel pa ku su rumannan innatural, ta representá e Salbador Su resistensia resigná di e malisia i abusu di hòmbernan malbado, i Su pordon, no solamente di Su asesinonan, sino di tur ku a bin serka djE konfesando nan pikánan i buskando pordon.'-Ellen G. White, Patriarchs and Prophets, pp. 239, 240.
Pregunta pa Diskushon:
1. Unabes ku Yakob a muri, e rumannan di Jozef tabatin miedu ku awor Jozef lo a buska revancha. Kiko esaki ta siña tokante e kulpabilidat ku ainda nan tabatin? Kiko e reaksbon di Jozef ta siña nos tokante pordon pa esun kulpabel?
2. Ki otro paralelo bo por haña entre Jozef i Hesus?
3. Reflekshoná riba e echo ku, aunke Dios konosé futuro íntimamente, ainda nos ta liber pa hasi nos propio eskoho. Kon nos ta rekonsiliá e dos ideanan akí?
155


text:
Korsou
Clyde van Putten: Falta liderato firme pa para Hulanda
Clyde van Putten miembro di Konseho Insular di Sint Eustatius ta aktualmente e polítiko mas popular di Sint Eustatius. E polítiko ku a i ta resistí kolonialismo hulandes ku alma i kurpa. Van Putten tabata na Kòrsou riba invitashon di Movementu Kousa Promé den kuadro di e siklo di formashon emansipatorio “Emansipashon”. E pregunta sentral ku Van Putten mester a kontestá durante su intervenshon den e siklo ta: Kiko a para ku Sint Eustatius despues di e gòlpi di estado brutal di Hulanda na 2018? El a splika na plaka chikí ku Statia no a bai niun tiki dilanti. Demokrasia a ser trapá i a keda trapá te awe pasobra te awe después di 4 aña ainda Hulanda no a entregá poder bèk na e Bestuurscollege i e Eilandsraad ku pueblo di Statia a eligí demokrátikamente. Ademas el a agregá ku durante e okupashon unilateral di Hulanda pobresa a bira mas grandi na Statia. Den e último elekshon na aña 2020 Van Putten su partido Progressive Labour Party a sali ganadó apsoluto miéntras ku e mes a sali e polítiko ku a haña mas tantu voto. E komo polítiko di Stasia lo keda perseverá den e lucha pa Stasia haña gobernashon propio.
Pa loke ta trata COHO Van Putten ta opiná ku si Kòrsou aseptá e lei aki di konsenso Kòrsou lo ta mort’i kachó. Gobièrnu i Parlamento lo pèrdè tur outoridat i mester entregá poder na Hulanda. Clyde van Putten ta trese dilanti ku paisnan den reino falta liderato firme pa para Hulanda. Pa e motibu aki Hulanda ta sigui humia gobernashon riba nos islanan i ta eksiguí pa gobièrnunan guli tur òrdu ku e duna manda bou.


text:
Aruba ta pasando den su peor momentonan riba tur tereno, particularmente dor di e crisis ocaciona door di COVID-19. Sinembargo tin un problema cu NO a wordo ocasiona door di e COVID-19 y esaki ta e manera di goberna nos pais. Ta hopi tempo caba tabata tin señalnan cu nos mester cambia e manera con nos ta goberna nos pais y e señalnan aki no solamente a bin for di e pueblo Arubano mes, pero tambe for di Reino. Esaki nos por saca afo di varios documentonan y protocolnan cu a ser produci.
Na 2014, despues cu e gobierno AVPOR a endueda nos pais, Hulanda a cuminsa torno na nos autonomia. Si na 2014 nos tabata tin sentimento mixto pa cu e metemento di Hulanda, awe e condicionnan impone ta cambia e sentimento aki den uno di impotencia. Apesar cu nos a haya 7 aña pa drecha e situacion di mal gobernacion, nos a scohe pa sigui dividi y polarisa. Mal gobernacion a sigui, apesar di e presencia di Caft. Gobiernonan a scohe pa NO drecha e “landsfinanciën, pero sigui usa cifranan IRREALISTICO y yena e aparato gubernamental cu mas empleadonan publico. Mas di 40 raport- y consehonan di CAFT tabata mustra riba e puntonan aki. Prome COVID-19 a presenta, ya Hulanda a menasa cu un “aanwijzing” pa motibo di incumplimento. Pues Hulanda no tabata tin mucho CONFIANSA cu realmente algo fundamental y structural lo bay sosode. E “lock-down” dor di COVID-19, a laga Aruba sin entrada y logicamente a pidi Hulanda yudansa basa riba articulo 36 di nos Statuut. Hulanda a pensa PAN COMIDO.
Aki COVID-19 a crea un oportunidad unico pa Hulanda impone medidanan cu e tabata tin den tapara hopi tempo caba.
Desde 2014 UPP a bin ta adverti pa e intencionnan aki di Hulanda. Nos a mustra riba e polarisacion y division cu tin na Aruba y nos a boga pa nos uni pa enfrenta Hulanda. Di 2014 nos a sugeri pa bin cu un Dialogo Nacional pa yega na un Compromiso Nacional, pa asina ey delibera cu Hulanda pa restablece confiansa den nos gobernacion. Den cuadro di esaki e tempo ey, nos a sugeri caba un “zakenkabinet”. Despues di eleccion 2017, UPP a bolbe propone oficialmente den un carta na gobernador, pa prome cu bin cu un gabinete politico, bin cu un “zakenkabinet”. Asina introduci e reglanan estricto di Bon Gobernacion y laga un instancia internacional haci un investigacion profundo di e situacion real di nos finansas publico. Atrobe nos NO a haya oido. Den varios carta dirigi na e gobierno actual nos a keda sugeri esaki, particularmente ora cu nos a constata cu tin un “tijdbom” poni bou di e gobierno aki. Tur esaki PROME cu e crisis. Despues cu e crisis a presenta, riba 20 di april, nos a bolbe sugeri esaki.
E intencionnan intervensionista di Hulanda ta bay contra nos derecho inalienabel di autodeterminacion, pero nos mester keda realistico. Nos mester acudi cerca Hulanda pa ayudo financiero, pasobra sin Hulanda nos lo hundi financieramente por completo, loke ta nifica pobresa y hamber. UPP ta kere cu enbes di cay na rudia y acepta sin mas e condicionnan of start un guerra cu Hulanda, tin un opcion y esey ta restablece confiansa door di apunta un “zakenkabinet” cu lo delibera cu Hulanda pa yega na un protocol. Si un “zakenkabinet” por conta riba sosten di tur gremio, elo por conduci na gana e confiansa back di tanto di e pueblo Arubano como di “politiek Den Haag”! E “zakenkabinet” aki lo mester tin tareanan special y specifico. Nos mester ta honesto y sincero, NINGUN gobierno politico lo trece e REFORMANAN necesario, peor ainda den un aña di eleccion.
Den nos “position paper” nos a bolbe sugeri un “zakenkabinet” como un “cooling off period” pa asina Aruba haya e oxigeno necesario pa por haya un bida. Un bida nobo, un Normal Nobo y Miho, na unda lo tin un scala di reglanan pa Aruba por ser goberna drechi. Como un “leidraad” nos Compromiso Nacional por ser usa, cual a wordo entrega varios biaha caba. UPP ta propone e siguiente puntonan:
1. Percura pa a corto plazo introduci TUR reglanan estricto di Bon Gobernacion. Manera UPP ta bisa tur ora: “Mara mannan di e politiconan”!
2. Fortifica nos organonan di conseho,control etc.
3. Reduci inmediatamente e gastonan di e aparato gubernamental.
4. Un “personeelstop” per direct.
5. Eventual nombracion y/o promocion mester ser haci dor di un comision independiente.
6. Un “zakenkabinet” mester rechasa corupcion y sostene e rumbo cu minister Lopez-Tromp a scohe respecto Serlimar. Esaki pa mustra cu NO ta permiti ni patronahe politico ni corupcion.
7. Tambe ta di transcendental importancia pa trece cambionan den nos leynan electoral y di financiamento di partidonan politico.
8. Last but surely not least mester bin cu un Comision Nacional den un Dialogo Nacional pa delibera riba exigencianan/condicionnan cu Hulanda a bin cune.
Nos ta convenci cu esaki ta e unico manera pa nos por para e tendencianan di ultimo añanan pa torno na nos Status Aparte. Di e manera aki nos ta trece e confiansa bek den Reino y alabes obliga Hulanda pa cumpli cu loke Statuut di Reino ta provee y respeta nos derecho inalienabel di autodeterminacion.
Partido UPP
Booshi Wever
9 di juli 2020


text:
may, 2022
27may(may 27)7:30 pm29(may 29)10:00 pmKonferensha Adorashon Sin LímiteDay of the Week:FridayCulture:Religious
Event Details
Arise Church Curaçao un biaha mas tin su konferensia anual ADORASHON SIN LÍMITE. E biaha aki selebrando a la bes su di 43 aniversario. Bo ta keda kordialmente invitá na e
Event Details
Arise Church Curaçao un biaha mas tin su konferensia anual
ADORASHON SIN LÍMITE.
E biaha aki selebrando a la bes su di 43 aniversario.
Bo ta keda kordialmente invitá na e konferensia aki titulá: *Download e gloria di Shelu*.
Ku ministrashon spesial di Apòstelnan Bakhuis, Pastor Eric Jacobino, Shelomi i Rudienne Doran i Reuben i Shemidah van Lierop, Zamar, Arise Arts Ministry i komo invitado espesial pa apertura di e konferensia e tim di Adorashon di Iglesia U TURN.
Fechanan di e tremendo konferensia aki ta:
Apertura: 27 di mei mitar di 8 di anochi
28 di mei 7or di anochi i
29 di mei 6or di atardi klousura selebrando 43 aniversario di iglesia ÀRISE
Ban huntu den e presensia di Dios, kaminda nos lo keda ekipá pa
DOWNLOAD E GLORIA DI SHELU.
Den nos bida i den nos nashon.
more
Time
27 (Friday) 7:30 pm - 29 (Sunday) 10:00 pm(GMT-04:00) View in my time
Location
Arise church Curaçao


text: KRALENDIJK —Wilson Frans kende no mester di hopi introdukshon ta kla pa festival di Tumba 2020. Algun dia pasa un reportero di Radio Live 99.9 FM a topa Frans, kende ta bon konosí pa entre otro e tumba ku el a kanta na Kòrsou yamá: ‘E barku’. Frans a menshoná ku e tin un tumba práktikamente kla pa 2020. “Ta kuestion di algun rekisito i ta kla,” Frans a bisa, kende ta eks Rei di tumba di Kòrsou i Boneiru. For di awor e ta manda mensahe pa tur fanátiko, pa nan ta prepará, pasobra e lo no spar niun energia pa e trese un tremendo produkto pa karnaval. “Bin na Bòshi pa animá e anochi di e festival di tumba 2020. Kos ta bai sosodé,”el a terminá bisando. Riba potrèt Frans i señora durante aktividat di Marshe Navidejo den Parke Lalan Baldomero Leandro Clarenda.


text: Diaranzon mainta a drenta informe di cu un persona a wak su bisiña benta abao sera na lock y no tabata move, mesora a dirigi un patruya na e sitio. Na yegada di e patruya a bin habri e porta y a encontra e persona abao benta sin señal di bida y a pidi presencia di autoridadnan competente na e sitio. Na yegada di e ambulans nan a nota cu e persona no ta duna señal di bida y a pidi presencia di dokter. Na yegada di e dokter a bin constata morto natural. Na famia di e fayecido nos ta extrende nos mas sincero palabranan di condolencia.


text:
Clothing Day 2022 was weer een succes
Global Issues Network (GIN) na International School of Curacao (ISC) ta parti di un ret grandi di studiantenan rònt mundu ku tin mes metanan; pa yuda komunidat lokal. Tur aña di nobo, nos studiantenan di ISC GIN ta organisá diferente tipo di aktividat ku ta brinda servisio i ayudo. Esaki ta inkluí entre otro mantené ISC su Campus liber di uzo di plèstik den tur forma, organisá dia pa muchanan di menos rekurso pa haña un eksperiensia dor di bin “shop” na ISC, bishitá kasnan di grandi, rekoudá kuminda pa bestia, buska mobilario pa diferente skol i hopi mas.
Djasabra último, 2 di aprel 2022 studiantenan di GIN a tene nan di 8 edishon di e Clothing Day/ Clothing Drive na International School of Curaçao ku e meta pa muchanan di menos rekurso, for di diferente kas nan kaminda muchanan ta residensia, tin e eksperiensia di “shop”.
E evento akí ta konosí komo ‘GIN Shopping Experience’ of mas bien Clothing Day.
A transhormá e gymzaal na ISC den un pakus grandi kaminda alrededor di 200 mucha, for di diferente fundashon, a haña e invitashon pa pasa un dia spesial pa nan “shop” i haña e eksperensha akí.
E aña akí tambe, esaki tabata un eksito kompleto. E muchanan a disfrutá di e ambiente, buskando paña, ko’i hunga i algun otro asesorio di nan mes eskoho.
Nos studiantenan di GIN a trese un brio di goso den bida di e muchanan akí. Preparashonnan a start algun siman pasá kaminda e miembronan mes a kolekta e pañanan, surti nan na sais, set-up i transformá e gym pa hasi e eskperiensia, unu plasentero pa e muchanan ku a bin “shop”.
Studiantenan di GIN – nos orguyoso di lokual bosnan a hasi i mas ku klaro lo sigui hasi.
Nos ker a yama danki na e komunidat di International School of Curaçao, ademas di algun kompania lokal ku a kontribuí na e kousa aki. Nos a ker a ekstendé nos gratitut i gradisimentu na Curaçao Cares Foundation (ku ta organisá CURA DOET) pa a yuda nos ku e organisashon i ku ta sostené nos tur aña di nobo. E evenementu akí ta un non-profit event, kual nos ta hasi ku e propósito pa yuda esnan den nesesidat i duna bèk na nos komunidat.


text:
Diabierna madruga a drenta informe di movecionnan sospechoso riba lama y na e beachnan banda di e hotelnan, mesora a pidi yudansa di polis pa vigila y controla riba e beachnan entre Bushiri cu Malmok. Polisnan a controla pero ya esnan cu lo a drenta a bay for di e sitio. Aki un rato nos lo ricibi mas informacion for di Guardacosta di Caribe!
update: Kustwacht a mira un contacto riba nan radar marduga riba anker. Nan a bay Manchebo pa mira si nan ta haye. Tambe nan a pidi asistencia di kpa. Polis a bay tambe Hadicurari. Eynan a topa ku un boto di piscado y e piscado a declara ku nan tawata riba anker marduga y pasa Manchebo pa yega Hadicurari. Nan a bini bek awor pa motibo di TDQ. Esey tabata e informacion total di e susedido.
Update: Guardacosta a detecta movecionnan di traficacion di hende banda di e hotelnan.
Diabierna madruga a drenta informe di movecionnan sospechoso riba lama y na e beachnan banda di e hotelnan, mesora a pidi yudansa di polis pa vigila y controla riba e beachnan entre Bushiri cu Malmok. Polisnan a controla pero ya esnan cu lo a drenta a bay for di e sitio. Aki un rato nos lo ricibi mas informacion for di Guardacosta di Caribe!


text:
Kudawecha / Calabas – Diadomingo awor cuminsando pa 1’or di merdia, e famoso copa rotativo “Nos cu Nos” di Team Snor, e team cu uniform mas original den mundo di domino, lo wordo hunga n’e ya mundialmente famoso Domino Square Garden na Calabas, esta 99 Bar & Restaurant. Si amantenan di domino, e temporada tan gusta di torneonan Nos cu Nos a yega! Luna di december t’e luna di Nos cu Nos, y e biaha aki diadomingo awor 15 di december, cuminsando pa 1’or di merdia, Team Snorbou guia di e flamante Snor Perez lo ta bay tin nan dia di husio!
Dificil pa bisa kende(nan) lo bay cu e copa e aña aki, ya cu segun un chuchibi a fluit, ta duro so tin! Aña pasa tabata Nelson Gomez y Richard Heyliger a bay cu e copa. Aña pasa Richard a cabesha un rato, pero despues di un “peptalk” di Nelson, e’la “rise back from the grave” y asina nan dos a logra bay cu e copa tan anhela! Segun rumornan ta core rond, Richard y Nelson kermen cu ta un di nan lo bay cu e copa sigur, pero segun otro zonidonan cu ta yega nos horea, pa esaki sosode nan lo tin cu bay of cumpra bril x-ray, of bay un brain chirurg, of ranka e palo for di e leesbril!
Cos ta hot shonnan. Na 2016 tabata Wilson Richards y Rafy Helliger, na 2017 tabata Snor y Ramona a gana, pero segun “Odds Calculator” di Dr. Phil di The FreeSavanna University esaki ta un biaha den 1253 aña e por pasa. Shonnan, e pressure cooker ta ON pa diadomingo awo, 15 di december, cuminsando pa 1’or di merdia na e unico Domino Square Garden na mundo, esta 99 Bar & Restaurant na Calabas! Yegaaa!